text:
Chapter 1
1 Umbono kaIsaya unyana ka-Amotsi, awawubonayo ngokusingisele kuYuda neYerusalem, ngemihla yoUziya, noYotam, noAhazi, noHezekiya, ookumkani bakwaYuda.
2 Yivani, mazulu; bekani indlebe, hlabathi, ngokuba kuthetha uYehova. Uthi, Ndikhulise abantwana ndabondla, besuka bakreqa kum.
3 Inkomo iyamazi umniniyo, ne-esile liyawazi umkhombe wesitali senkosi yalo; ke yena uSirayeli akazi, abantu bam abaqiqi.
4 Hayi, luhlanga lonayo, bantu banobugwenxa, mbewu yabenza ububi, nyana bonakalisayo! Bamshiyile uYehova, bamgibile oyiNgcwele kaSirayeli, babuyela emva.
5 Yini na ukuba nimane ukubethwa, nimane ukukwandisa ukutyeka? Yonke intloko iyafa, yonke intliziyo inobulwelwe;
6 kuthabathele enkwalini yonyawo, kwesa entloko, akukho ndawo iphilileyo; ziinduma, nemivumbo, namanxeba amatsha: akacudiswanga, akabotshwanga, akathanjiswanga ngaoli.
7 Kusenkangala elizweni lenu, imizi yenu itshiswe ngomlilo, umhlaba wenu udliwa ngabasemzini phambi kwenu, uyinkangala njengokubhukuqwa kwabasemzini.
8 Isele ke intombi enguZiyon, njengexhobongo esidiliyeni, njengephempe entsimini yemixoxozi, njengomzi ongqingiweyo.
9 Koko uYehova wemikhosi wasisalisela intwana esindileyo, singe saba njengeSodom, singe safana neGomora.
10 Liveni ilizwi likaYehova, baphathi baseSodom; wubekeleni indlebe umyalelo kaThixo wethu, bantu baseGomora.
11 Yeyani na kum le mibingelelo yenu mininzi kangaka? utsho uYehova. Ndidikiwe ngamadini anyukayo eenkunzi zeegusha, namanqatha amathole atyetyisiweyo; negazi leenkunzi ezintsha, neleemvana, neleebhokhwe, andilinanzile.
12 Xa niza kubonakala ebusweni bam, ngubani na okufunileyo oko esandleni senu, ukugqusha iintendelezo zam?
13 Nize ningaphindi nizise mnikelo wakudla ukhohlakeleyo; isiqhumiso silisikizi kum; ukuthwasa kwenyanga, nesabatha, nokumema intlanganiso, ubutshinga kunye nengqungquthela, andinakubuthwala.
14 Ukuthwasa kweenyanga zenu, namaxesha enu amisiweyo, umphefumlo wam uwathiyile; asuka aba bubunzima kum; ndidiniwe kukuwathwala.
15 Ekoluleni kwenu izandla zenu, ndiya kuwafihla amehlo am kuni; nokuba nandise ukuthandaza, andiyi kuva; izandla zenu zizele ngamagazi.
16 Zihlambeni, ziqaqambiseni; susani ububi beentlondi zenu phambi kwamehlo am;
17 yekani ukwenza ububi; fundani ukwenza okulungileyo; khathalelani ukugweba; lulekani isibhovubhovu; gwebani ityala lenkedama; lithetheni ityala lomhlolokazi.
18 Khanize sibonisane, utsho uYehova; nokuba izono zenu zide zavela zanjengengubo ebomvu, zoba mhlophe njengekhephu; nokuba zide zayingqombela njengebala elibomvu, zovela zinjengoboya begusha.
19 Ukuba nithe navuma naphulaphula, nodla izinto ezilungileyo zelizwe;
20 ukuba nithe anavuma, naba neenkani, nodliwa likrele; kuba umlomo kaYehova uthethile.
21 Yoo! Utheni na ukuba lihenyukazi umzi lo, ubunyanisile; ubuzele kokusesikweni; ubulungisa bebulala kuwo; ke ngoku ngabancinithi!
22 Isilivere yakho isuke yaba ligwebu; iwayini yakho entle ingxengelelwe ngamanzi.
23 Abathetheli bakho baziinjubaqa, ngamadlelana namasela; bathanda izicengo bonke bephela, basukela imivuzo; ityala lenkedama abaligwebi, netyala lomhlolokazi alinakufika kubo.
24 Ngako oko itsho iNkosi, uYehova wemikhosi, imbalasane yakwaSirayeli, ukuthi, Yeha! Ndiya kuzithuthuzela kubabandezeli bam, ndiziphindezelele ezintshabeni zam.
25 Ndosibuyisela phezu kwakho isandla sam, ndikunyibilikise ngokufezekileyo njengegolide, likhutshwe igwebu lakho, ndisuse yonke intsila yakho.
26 Ndobabuyisa abagwebi bakho njengokwasekuqaleni, namaphakathi akho njengokwamatanci. Emveni koko kuya kuthiwa, Wena ungumzi wobulungisa, uyinqaba enyanisileyo.
27 IZiyon iya kukhululwa ngokusesikweni, nabaguquki bayo ngobulungisa;
28 ukwaphulwa kwabakreqi naboni kube kunye, bapheliswe abamshiyayo uYehova.
29 Ngokuba baya kudana yimiterebhinti ebeniyinqwenela, nibe neentloni yimiyezo ebeniyinyula;
30 kuba niya kuba njengomterebhinti omagqabi omayo, nanjengomyezo ongenamanzi;
31 nenjengele ibe yingxubuwa, nomsebenzi wayo ube yintlantsi, kutshe kuphele kokubini kunye, kungabikho ucimayo.


c: text/html

text:
Lenkonzo enyanisekileyo ka Krestu
Lenkonzo enyanisekileyo ka Krestu libandla elizimeleyo ela sekwa kwidolophu yase Beijing, e China ngonyaka ka 1917. Namhlanje elibandla linamalungu azizigidi ezingamashumi amabini anesihlanu kumazwe angamashumi amane anesine. Lenkonzo yase Pentekoste yosindiso yaqalwa ngeminyaka yokuqala kwi twentieth century. Ngonyaka ka 1997 lenkonzo iye yavulwa kweli loMzantsi Afrika. Unobangela ikuvakalisa indaba ezilungileyo kwilizwe lonke ngaphambi kokubuya kuka yesu okwesibini.
Inkolo ezilishumi zalenkonzo zithi:

robotstxt: allowed

filter: keep


text:
Ingaba uThixo ukhona na? Ingaba bukhona na ubungqina bobukho bukaThixo?
Umbuzo: Ingaba uThixo ukhona na? Ingaba bukhona na ubungqina bobukho bukaThixo?
Impendulo: Ubukho bukaThixo abunakungqinwa okanye bungangqinwa. Ithi iBhayibhile masamkele ngokholo ukuba uThixo ukhona: “Ke lungekho ukholo akunakubakho ukumkholisa kakuhle uThixo, kuba lowo uzayo kuye umelwe kukukholwa ukuba ukho , nokuba ungumvuzi wabo bamfunayo ” (KuMahebhere 11:6). Ukuba uThixo ebethanda, angaziveza azibonakalise kwihlabathi lonke ukuba ukhona . Kodwa ukuba ebenokwenza njalo, bekungayi kubakho mfuneko yokholo. “ uThixo wamxelela wathi, ”Kungokuba undibonile , ukholiwe, banoyolo abo bangabonanga, bakholwa noko” (Yohane 20:29).
Oko akuthethi kuthi, nokuba, akukho siqinisekiso sokuba uThixo ukhona. Ibhayibhile iyachaza, “Izulu libalisa uzuko lukaThixo, isibhakabhaka sixela imisebenzi yezandla zakhe. Imini impompozela imini intetho, ubusuku buxelela ubusuku ukwazi. Akukho ntetho, akukho mazwi, Apho singavakaliyo isandi sawo. Intambo yawo yokulinganisa iphume yaya ehlabathini lonke , kwaba seziphelweni zelimiweyo ukuthetha kwawo” (Iindumiso 19:1-4). Ngokujonga ezinkwenkwezini,ubanolwazi bobukhulu bendalo jikelele, ubona imimangaliso yendalo, ubona ubuhle bokutshona kwelanga —zonke ezizinto zikhomba kumdali wazo onguThixo. Ukuba ezizinto bezingonelanga,busekhona ubugqina bukaThixo ezintliziyweni zethu. KwiNtshumayeli 3:11 bayasixelela, “…Zonke izinto uzenze zantle ngexesha lazo kwanephakade ulinikele ezintliziyweni zabo” Nzulu ngaphakathi kuthi siyayazi ukuba kukho into engaphaya kobomi kunye nomntu ongaphaya kwehlabathi jikelele. Singaluphikisa olulwazi ngokwasengqondweni, kodwa ubukho bukaThixo kuthi bucacile. Ngangona kunjalo, ibhayibhile iyasilumkisa ukuba abanye basaya kubuphika ubukho bukaThixo: “Isidenge sithi entliziyweni yaso, ‘Akekho uThixo’” (Indumiso 14:1). Ngenxa yobuninzi babantu ngokwasezimbalini, kwiinkolelo zonke,kwizithethe zonke nakwizizwe zonke zikholelwa ekubeni ukhona uThixo ophilayo okanye ikhona into (okanye umntu) odale lenkolo.
Ukongeza kwimpikiswano yebhayibhile ngobukho bukaThixo, kukho iingxoxo ezivakalayo. Okokuqala kukho ingxoxo yenzululwazi ngobukho nangobunto bezinto (ontological). Eyona ndlela ithandwayo yeengxoxo zenzululwazi ngobukho nangobunto bezinto (ontological) isebenzisa ingcinga kaThixo ukuqinisekisa ubukho bukaThixo. Iqala ngokucacisa uThixo nje “ngomntu apho kungekho nto ingaphaya kwakhe inokuqondwa.” Iyaxoxwa into yokuba ukuphila kubalulekile kunokungaphili, ngoko ke umntu ekukholelwa kuye makabe ukhona . Ukuba uThixo ebengaphili , ngoko ke uThixo ngengakholeleki ngendlela akholeleka ngayo uThixo.
Ingxoxo yesibini yingxoxo yemfundo yokuba yonke into inesizathu nenjongo (teleological). Ingxoxo yemfundo yokuba yonke into inesizathu nenjongo (teleological) ichaza ukuba okoko indalo jikelele ibonisa le ntelekelelo imangalisayo, ufanele ukuba kukho uMyili ongcwele. Umzekelo, ukuba ngaba umhlaba ubuzimayile ezilikhulu kufutshane okanye kude kunelanga, ubungazukwazi ukuxhasa ubomi njengoko usenza ngoku. Ukuba ngaba izinto ezikwi-atmosfiye ezimbalwa bezingaphantsi kwepesennti ethile okanye zohlukile phantse yonke into ephilayo emhlabeni ibizakufa.Eyodwa kwimolekyule yeprotheni enye yenzeka ngentlahla i-1 kwi -10243 (ngu10 olandelwa ngoziro abayi- 243). Iseli enye yenziwa zizigidi zeprotheyini neemolekyuli.
Ingxoxo yesithathu eyingqiqo yobukho bukaThixo ibizwa ngokuba yingxoxo khozimologi.Sonke isiphumo sifanele ukuba nesizathu. Ilizwe jikelele nayo yonke into ekulo sisiphumo. Ufanele ukuba ikhona into eyenza yonke into ibekhona. Ekugqibeleni kufanele ukuba ikhona into “engenziwanga” efanele ukwenza yonke into ibekho. Lonto “ingenziwanga” yenziwa nguThixo.
Ingxoxo yesine yaziwa njengendlela yokuziphatha komntu. Zonke iinkolo ngokwasezimbalini zinendlela yokusebenzisa umthetho. Wonke umntu uyakwazi ukubona okulungileyo nokungalungileyo. Ukubulala, ukuxoka, ukuba, kunye nokungaziphathi kakuhle ziphantse zingamkeleki kwihlabathi jikelele. Ingaba okukwazi ukwenza okulungileyo nokungalunganga kuvela phi xa kungaveli ebungcwaliseni bukaThixo?
Kuko konke oko, ibhayibhile isixelela ukuba, abantu bayakukwala okucacileyo nokungaphikisekiyo ngolwazi lukaThixo bakholelwe ubuxoki. AbaseRoma 1:25 bayachaza, “ Bananisa ngenyani kaThixo ngobuxoki kwaye banqula izinto abazenzileyo endaweni yoMdali wabo—ofanele ukudunyiswa ngonaphakade. Amen.” Ibhayibhile ibonakalisa ukuba abantu abazisoli ngokungakholelwa kuThixo: “Ngenxa yokuba ukwenziwa kwehlabathi iluhlobo lukaThixo elingabonakaliyo—Amandla akhe angunaphakade kunye nobume bendalo obungcwele— sele buboniwe,baze baqondwa kwindlele ebenziwe ngayo, ukwenzela ukuba umntu angabinasizathu” (AbaseRoma 1:20).
Abantu basachasa ubukho bukaThixo kuba ayiyo “nzululwazi” okanye “kukuba kungeko bungqina.” Obona bunyani bobokuba ukuba bathe bavuma ukuba uThixo ukhona, bafanele ukuze bazi ukuba banoxanduva lokufuna uxolelo kuThixo (AbaseRoma 3:23, 6:23). Ukuba uThixo ukhona ngoko ke kufuneka siphendule kuye izenzo zethu. Ukuba uThixo akakho singenza nantoni na ngaphandle kwexhala lokugwetywa nguThixo. Yiyo lonto abantu abaninzi abaphikisana nobukho bukaThixo bebambelela ngamandla kwinkcazo eyingcingane yendalo edalekayo (naturalistic evolution)— ibanika enye indlela yokukholelwa kuThixo odalayo. UThixo ukho ekugqibeleni wonke umntu uyamazi ukho. Kwa ukuba kwenziwe iinzame zokuphikisa ukuba ukho phofu yingxoxo yobukho bakhe.
Sibazi njani ubukho buka Thixo? NjengaMakholwa ,siyazi UThixo ukuba ukho ngoba sithetha naye imihla ngemihla. Asiva lizwi lakhe lithetha nathi, kodwa siyabuva ubukho bakhe, siyabuva ubukhokheli bakhe, siyalwazi uthando lwakhe, sinqwenela ubabalo lwakhe. Izinto zenzekile ebomini bethu esingakwaziyo ukuzicacisa ngaphandle kokuba sithi nguThixo. UThixo usenzele imimangaliso yokusisindisa waza watshintsha nobomi bethu oko asinakunceda koko kufuneka simvume kwaye sidumise ubukho bakhe. Akukho nanye kwezingxoxo enokutshutshisa nabani na ongafuni kuvuma into ecacileyo. Ekugqibeleni, ubukho bukaThixo mabamkelwe ngokholo (KuMahebhere 11:6). Ukukholelwa kuThixo ayikokumfameka utsibela ebumnyameni, linyathelo elikhuselekileyo eliya egumbini elikhanyayo apho abantu abaninzi sele bemi khona.
Ingaba uThixo ukhona na? Ingaba bukhona na ubungqina bobukho bukaThixo?


text:
Ulifumene uxolelo? Ndingalufumana njani uxolelo kuThixo?
Umbuzo: Ulifumene uxolelo? Ndingalufumana njani uxolelo kuThixo?
Impendulo: Izenzo 13:38 ziyaxela, “Ke ngoko bazalwana bam, Ndifuna nazi ukuba ngenxa kaYesu uxolelo lwezono lwaziswa kuni.”
Yintoni uxolelo kwaye kutheni ndilufuna?
Igama elithi “uxolo” lithetha ukosula isileyiti , ukuxolela, ukucima ityala. Xa sone abanye abantu sifuna basixolele ukugcina ubuhlobo. Umntu akalunikwa uxolelo kuba efanelwe kukuxolelwa. Akukhomntu ofanelwe kukuxolelwa. Uxolelo sisenzo sothando, inceba, nofefe. Ukuxolela sisigqibo esithathwa xa ufuna ukungabinanqala komnye umntu,nokuba ukwenzentoni na.
IBhayibhile iyasixelela ukuba sonke sifuna ukuxolelwa nguThixo. Sonke sonile. INtshumayeli 7:20 iyasixelela, “ Ngokuba akukho mntu ulilungisa ehlabathini owenza okulungileyo angoni.” UYohane wokuqala 1:8 uthi, “Ukuba sithi asinasono siyazikhohlisa inyani ayikho kuthi.” Zonke izono zizenzo zokungcatsha uThixo (Indumiso 51:4). Kangangokuba sifuna uxolelo lukaThixo ngokungazenzisiyo. Ukuba izono zethu azixolelwa, siyakuhlala ngonaphakade sibulaleka yintlawulo yezono zethu (UMateyu 25:46; UYohane 3:36).
Uxolelo – Ndilifumana njani?
Ndiyabulela, UThixo unothando nenceba –uzimisele ekuzixoleleni izono zethu! UPetrose wesibini 3:9 uyasixelela, “…Unenzondelelo ngawe, akafuni kutshabalale mntu,ufuna wonke umntu abenokuzisola.” UThixo unomqweno wokusixolela, ke ngoko ulilungiselele uxolelo lwethu.
Umvuzo wesono sethu kukufa . Isiqingatha sokuqala KwabaseRoma 6:23 siyasixelela, “Umvuzo wesono kukufa…” Ukufa ngonaphakade kuko esikufumanayo ngenxa yezono zethu. UThixo kwicebo lakhe elilungileyo waba ngumntu – onguYesu Kristu (UYohane 1:1,14). UYesu wafa emqamlezweni , efela ityala lethu elisifaneleyo – elikukufa. AbaseKorinte besibini 2 5:21 bayasifundisa, “UThixo wamenza ongenasono ukuba abenesono sethu, ukwenzela ukuba sibengamalungisa kaThixo.” UYesu wafa emqamlezweni ,ngokusithathela ityala lethu! NgokukaThixo, Ukufa kukaYesu kwasizisela uxolelo lwezono zethu ehlabathini liphela. UYohane wokuqala 2:2 uyasixelela, “Ungumhlawuleli wezono zethu,hayi kuphela ezethu zodwa koko izono zehlabathi liphela.” UYesu wavuka ekufeni, ememeza udumo lwakhe ekufeni nasezonweni (AbaseKorinte bokuqala 15:1-28). Makadunyiswe uThixo, ekufeni nasekuvukeni kuka Yesu Kristu.kwisiqingatha sesibini sabaseRoma 6:23, “…kodwa isipho sikaThixo singunaphakade ngenxa kaYesu Kristu iNkosi Yethu.”
Ufuna ukuxolelwa izono zakho? Unesazela esikukhathazayo esingafuni kusuka? Uxolelo lwezono zakho luyafumaneka ukuba uyamamkela uYesu Kristu njengomsindisi wakho. KwabaseEfese 1:7 bathi, “Kuye sinentlawulelo yegazi lakhe, uxolelo lwezono,kunye nobutyebi bobabalo lwakhe.” UYesu wasihlawulela amatyala ethu ukuze sixolelwe. Okufanele kukwenza kukucela uThixo akuxolele ngenxa kaYesu, kuba ukholelwa ekubeni uYesu wafela ukuhlawula amatyala ethu – kwaye uzakukuxolela! UYohane 3:16-17 uqulathe umyalezo omangalisayo, “Wenjenje uThixo ukulithanda kwakhe ihlabathi ude wancama unyana wakhe ekuphela kwamzeleyo ukuze bonke abakholwayo kuye bangatshabalali koko babenobomi obungunaphakade. UThixo akamthumanga unyana wakhe ehlabathini ukuze aligwebe ihlabathi wamthuma ukuze ihlabathi lisindiswe ngaye.”
Uxolelo – Ingaba lulula ngolohlobo?
Ewe lulula! Awunakulufumana uxolelo kuThixo. Awunakuhlawulela uxolelo kuThixo. Kuphela ungalifumana, ngokholo, ngenxa yenceba nemfefe kaThixo. Ukuba ufuna ukwamkela uYesu Kristu njengomsindisi ukuze ufumane uxolelo kuThixo, nanku umthandazo onokuwuthandaza. Ukuthandaza lomthandazo nokuba ngowuphi umthandazo soze ukuhlangule. Kuphela kukuthembela kuYesu Kristu okunokukunika uxolelo lwezono. Lomthandazo yindlela elula yokubonisa uThixo ukuba uthembele kuye kwaye uyambulela ngokukunika uxolo. "Thixo ndiyayazi ukuba ndonile kuwe kwaye ndifanele kukohlwaywa. Kodwa UYesu Kristu wandithathela isohlwayo sam ngenxa yokholo lwam kuye. Ndibeka ithemba lam losindiso kuye. Ndiyabulela ngenceba yakho emangalisayo kunye noxolelo! Amen!"
Sele usenzile isigqibo ngoKristu ngenxa yoku okufunde apha? Ukuba kunjalo, nceda ucofe kwiqhosha elingezantsi elithi “Ndiyamamkela uKristu namhlanje”.
Ulifumene uxolelo? Ndingalufumana njani uxolelo kuThixo?


text:
Ngubani uYesu Kristu?
Umbuzo: Ngubani uYesu Kristu?
Impendulo: Ayifani nombuzo “IIngaba uThixo ukhona na?” bambalwa abantu ababuza lombuzo wokuba ingaba uYesu Kristu ukhona na. Sele iyinto eyaziwayo eyokuba uYesu wayengumntu ngenene owayehamba emhlabeni wakwaSirayeli ngeminyaka yama- 2000 eyadlulayo. Ingxoxo iye iqale xa kufunwa ukuqondwa ngobuyena bukaYesu. Phantse zonke iinkolo ezingundoqo zifundise ukuba uYesu wayengumprofeti okanye ititshala elungileyo okanye indoda eyayinobuThixo. Ingxaki yile iBhayibhile yona isixelela ukuba uYesu wayengaphaya komprofeti, utitshala olungileyo,okanye indoda enobuthixo.
UC.S. Lewis encwadini yakhe ethi Mere Christianity ubhale oku kulandelayo: “Apha ndiyazama ukunqanda nabanina ekuthetheni izinto ezimbi malunga naye [ uYesu Kristu]: eziqhele ukuthethwa ngabantu: 'Ndikulungele ukumthatha uYesu njengotitshala onguye, kodwa andilivumi ibango lakhe lokuba unguThixo.' Le kuphela kwento emasingayithethi. Ukuba yayiyindoda nje eyayithetha izinto ezazithethwa nguYesu ngeyayi ngazange yabangutitshala onguye.Mhlawumbi ngewayeligeza—elikwinqanaba lendoda ethi iba amaqanda—okanye mhlawumbi ebezakuba nguSathana wesiHogo. Zikhethele. Ukuba ngaba lendoda yayinguNyana kaThixo okanye indoda ephambeneyo okanye nto yimbi. Ungamthulisa ngokubhanxa abantu, umticela ze umbulale njengedemoni; okanye ungawa ezinyaweni zakhe umbize Nkosi okanye Thixo. Kodwa masingenzi nezinto ezithobeke ukubhanxa malunga nokuba ebengutitshala omkhulu. Akasishiyanga esosigqibo sivuleleke kuthi. Ebengazimiselanga njalo.”
Ke ngoko, ngaba uYesu ebebanga ukuba ungubani? IBhayibhile ithi Ngubani? Okokuqala, masijonge kumazwi kaYesu akuYohane 10:30, “Mna nobawo sibanye.” Sithe nje krwaqu, lento ayibonakali ngathi ubanga ukuba unguThixo. Phofu makhe sinjonge intshukumo yaMajuda kulentetho, “‘Asikuxulubeli nanye kwezi,’ aphendula aMajuda, ‘kodwa ngenxa yokwenyelisa, ngoba uyindoda nje, ebanga ukuba inguThixo’” (UYohane 10:33). AMajuda ayithatha intetho kaYesu ngathi ubanga ukuba nguThixo. Kwezi vesi zilandelayo uYesu akazange awalungise aMajuda ngokuthi, “Khange ndibange ukuba nguYesu.” Lonto yalatha ukuba uYesu ngenene wayesithi uNguThixo xa wayezazisa, “Mna nobawo sibanye” (UYohane 10:30). Omnye umzekelo kaYohane 8:58: “‘Ndinixelela inyani,’ waphendula uYesu, ‘phambi kokuzalwa kuka Abraham, yayiNdim!’” Kwakhona, impendulo, aMajuda athatha amatye ezama ukuxuluba uYesu (UYohane 8:59). UYesu uzazisa ngokuba “Ndim” lalichazwa njalo kwiTestamente endala igama likaThixo(Eksodosi 3:14). Kwakutheni aMajuda aze afune ukumxuluba ngamatye uYesu kwakhona xa wayengazanga athethe into abacinga ukuba sisonyeliso, egameni, lokubanga ukuba unguThixo?
UYohane uthi 1:1 “uLizwi waye ekuye uThixo.” UYohane 1:14 uthi “iLizwi waba yinyama.” Lento icacisa kakuhle ukuba uYesu nguThixo ngokwasenyameni. UTomasi umdisipile wachazela uYesu, “Nkosi yam, Thixo wam” (UYohane 20:28). UYesu khange amlungise. Umpostile uPawulosi umcacisa nje, “…Thixo wethu omkhulu onguMsindisi wethu, UYesu Kristu” (UTito 2:13). Umpostile uPetrose naye utsho, “…uThixo wethu uYesu Kristu onguMsindisi ” (UPetrose wesibini 1:1).Thixo ubawo ukwaligqina lokuba uYesu ngubani, “Kodwa malunga noNyana uthi, ‘Itrone yakho, Awu Thixo, uyakuhlala ngonaphakade kanaphakade, kwaye ubulungisa buzakuba yintonga yobukuMkani bakho.’” Uprofeto lweTestamente Endala lokwazisa ubuthixo bukaKristu, “Sizalelwe umntwana, sinikwe unyana, kwaye ulawulo luzakubasemagxeni akhe. Kwaye uzakubizwa njengoMcebisi Olungileyo, UThixo Onamandla, UBawo Kanaphakade, Inkosana yoXolo” (Izaya 9:6).
Njengoko, uC.S. Lewis exoxa, ukuthemba ukuba uYesu wayengutitshala olungileyo ayisosizathu. UYesu ngokucacileyo nangaphandle kwamathandabuzo wayebanga ukuba nguThixo. Ukuba ayingoThixo, uyakuba lixoki, ebe ayinguye umprofeti, utitshala olungileyo, okanye indoda enobuthixo. Ukuzama ukucacisa amazwi kaYesu “abafundi” bangoku babanga ukuba “imbali eyiyo kaYesu” ayizithethi izinto ezininzi ezithethwa yiBhayibhile ngaye. Ngubani esimxoxisayo ngaMazwi kaThixo malunga nokwenziwa nguYesu okanye ongazange akuthethe? “Abafundi” bangakwazi njani ukujika into eyayenzeke kumakhulu amabini eminyaka eyadlulayo baphikisane nabantu ababekhona ngelothuba ngezinto ezazenziwe nguYesu nangazange azenze (UYohane 14:26)?
Kutheni umbuzo wokuba uYesu wayengubani ubalulekile? Kutheni ibalulekile into yokuba ngaba uYesu nguThixo? Esona zizathu sibalulekileyo sesi uYesu wayefanele ukuba nguThixo kodwa ayinguye, Ukufa kwakhe ngekungakhange kwaba konele ukuhlawula zonke izono zehlabathi (UYohane wokuqala 2:2). NguThixo kuphela ofanele kukuhlawula elityala lingapheliyo (KwabaseRoma 5:8; AbaseKorinte besibini 5:21). UYesu kwakufuneka abenguThixo azokukwazi ukuhlawula amatyala ethu. UYesu kwakufuneka abengumntu azokuthi akwazi ukufa. USindiso lukho kuphela xa ukholwa kuYesu Kristu. Ubuthixo bukaYesu bubo kuphela indlela yosindiso. Ubuthixo bukaYesu bubo obubangela umemezo, “Ndiyindlela nenyaniso yobomi. Akukho namnye oya kubawo engayi ngam” (UYohane 14:6).
Ngubani uYesu Kristu?


text:
Ithini indlela yosindiso?
Umbuzo: Ithini indlela yosindiso?
Impendulo: Ulambile? Andilambanga ngokwasenyameni,ngaba ulambele enye into yasebomini? Ingaba ikhona into phakathi kuwe engonelisekanga? Ukuba kunjalo, uYesu sisisombululo! UYesu whathi, “Ndisisonka sobomi. Ozileyo kum akasayi kuphinde alambe, kwaye okholelwa kum akasayi kuphinde anxanwe” (UYohane 6:35).
Undidekile? Zange ufumane indlela okanye injongo ngobomi? Ibonakala ngathi umntu ucime isibane kwaye awukwazi kufumana iswitshi? Ukuba kunjalo, UYesu sisisombululo! UYesu wamemeza, “Ndilukhaniselo lwehlabathi. Nabani ondilandelayo akasoze ahambe ebumnyameni, koko ubomi bakhe buza kukhanya” (UYohane 8:12).
Whakhe waziva ngathi uvaleleke ngaphandle kobomi bakho? Wakhe wazama yonke iminyango,waza wafumanisa ukuba emva kwayo akukho nto kwaye akukho ntsingiselo? Ingaba ufuna isango lokungena ebomini obonelisayo? Ukuba kunjalo, UYesu sisisombululo ! UYesu waxela, “Ndilisango; ukuba umntu uthe wangena ngam wosindiswa, uyakungena ephuma, afumane utyani” (UYohane 10:9).
Ingaba abanye abantu bayakuphoxa? Ingaba ubudlelwane bakho abunzulwanga yaye buyalambatha? Ingaba kubonakala ngathi wonke umntu ufuna ukudlala ngawe? Ukuba kunjalo, UYesu sisisombululo ! UYesu wathi, “Ndim umalusi olungileyo. Umalusi olungileyo ubomi bakhe ubuncamela izimvu. Ndim umalusi olungileyo; Ndiyazazi izimvu zam, nezimvu zam ziyandazi” ( UYohane 10:11, 14).
Ingaba ufuna ukwazi ukuba kwenzeka ntoni emva kobu bomi? Ingaba udiniwe ukuphila ubomi bakho kwizinto ezibolayo okanye ezirusayo? Ingaba ngamanye amaxesha ukhe uthandabuze ingaba ubomi bunayo intsingiselo? Ingaba uyafuna ukuphila emva kokuba ufile? Ukuba kunjalo, uYesu sisisombululo! UYesu uyaxela, “Ndiluvuko kwanobomi. Okholwa kum uyakudla ubomi, nakubeni efile; bonke abadla ubomi bekholwa kum abasayi kufa naphakade” (UYohane 11:25-26).
Yintoni indlela? Yintoni ukunyaniseka? Yintoni ubomi? UYesu waphendula, “Ndiyindlela ndiyinyaniso ndibubomi.Akukho namnye oya kubawo engezi ngam” (UYohane 14:6).
Indlala oyivayo yindlala yomoya, kwaye unokuhluthiswa kuphela nguYesu. UYesu kuphela komntu onokususa ubumnyama. UYesu ulisango eliya kubomi obukholisayo. UYesu usisihlobo kwaye ungumalusi okudala efunana nawe. UYesu ububomi—kobu bomi nakobuzayo. UYesu uyindlela yosindiso!
Unobangela wokuziva ulambile, imbangi yokuba ngathi ulahleke ebumnyameni, imbangi yokuba ungayifumani intsingiselo yobomi, yeyokuba uzahlulile kuThixo. IBhayibhile iyasixelela ukuba sonke sonile, into ethi sizohlulile kuThixo (INtsumayelo 7:20; KwabaseRoma 3:23). Ubuze obuvayo entliziyweni yakho kungokuba uThixo akekho ebomini bakho. Sadalwa ukuba sibenonxibelelwano noThixo. Ngenxa yezono zethu, silohlule unxibelelwano. Ede ixhalise yeyoba izono zethu zizakusenza sohlukane noThixo nako konke okungunaphakade ebomini nakobuzayo (KwabaseRoma 6:23; UYohane 3:36).
Ingasonjululwa njani lengxaki? UYesu sisisombululo! UYesu wazithathela kuye izono zethu (KwabaseKorinte besibini 5:21). UYesu wafa endaweni yethu (KwabaseRoma 5:8), wathabatha isohlwayo sethu. Emva kweentsuku ezintathu, uYesu wavuka ekufeni, waluqinisekisa uloyiso lwakhe ekufeni nasezonweni (KwabaseRoma 6:4-5). Kwakutheni ukuze enze lontot? UYesu wawuphendula loo mbuzo ngokwakhe: “Akukho namnye unalo uthando olungaphezu kolu, lokuba ubomi bakhe abuncamele izihlobo zakhe (Yohane 15:13). UYesu wafa ukwenzela siphile. Ukuba sibeka ukholo lwethu kuYesu, sithemba ukuba ukufa kwakhe kwabayintlawulo yezono zethu, zonke izono zethu zixolelwe kwaye zihlanjiwe. Ukulamba kwemiphefumo yethu kuzakwaneliswa. Izibane zakukhanyiswa. Sizakufikelela ebomini obanelisayo. Sizakumazi owona mhlobo wethu kunye nomalusi olungileyo. Sizakuyazi ukuba sizakuba nobomi emva kokufa—ubomi bovuko obungunaphakade noYesu emazulwini!
“Kuba wenjenje uThixo ukulithanda kwakhe ihlabathi ude wancama uNyana wakhe ekuphela kwamzeleyo, ukuze bonke abakholwa kuye bangatshabalali, koko babeomi obungunaphakade” (UYohane 3:16).
Sele usenzile isigqibo ngoKristu ngenxa yoku okufunde apha? Ukuba kunjalo, nceda ucofe kwiqhosha elingezantsi elithi “Ndiyamamkela uKristu namhlanje”.
Ithini indlela yosindiso?


text:
AmaXhosa
AmaXhosa (isiNgesi: Xhosa people) — AmaXhosa ngabantu abathanda amasiko abo kakhulu. AmaXhosa akholelwa kuQamatha,uThixo wamaXhosa. Zikho zininzi iintlanga eziyeleleneyo esixhoseni ezifana namaMpondo,amahlubi.
isiXhosa lulwimi oludala olwaluthethwa mandulo phaya kwindawo ezithile eTranskei kwakunye nase Ciskei. Xa kungoku ke ezo ndawo zaye zadityaniswa zakhupha le nto kuthiwa yi Mpuma-koloni. AmaXhosa ngabantu abawathanda kakhulu amasiko ndibala ulwaluko, intonjane, isiko longeno kwakunye namazila. Uyakubabona beqabe imbola bemhlophe begaxele benxibe imibhaco kuxhentswe kube yiloo nto uqonde heyi! akumandanga pha konwatyiwe. Nanga amantombazana etsho ngaloo mabele nawe tyhini! abile abaleke amanzi kanti ayangqungqa. Mhle umXhosa tyhini! ndiyakuxelela. Ubokhe umamelisise unkosi sikelela iAfrika uve nje esasiqingatha sesixhosa umamele laa ntsholo itsho phaa uqonde tsii ndiyazingca ngobuXhosa bam. uthi xa sewumamele amakhwenkwe etshila, exhentsa, etyityimba mfondini! evuyela enye yawo xa isiya ebudodeni uqonde ukuba utyiwa yimincili nawe uphakame ungqiyaze kwedini! Intle into engumXhosa, nob'incinci nob'indala intle iyafana makwedini.


text:
UYesu nguThixo? Ingaba uYesu wakha wabanga ukuba unguThixo?
Umbuzo: UYesu nguThixo? Ingaba uYesu wakha wabanga ukuba unguThixo?
Impendulo: UYesu akazange abhalwe kwibhayibhile ethetha ngqo lamagama, “NdinguThixo.” Lonto ayithethi ukuba akazange achaze ukuba unguThixo. Jonga lomzekelo wamazwi kaYesu ku Yohane 10:30, “Mna nobawo sibanye.” Kufanele ukuba sijonge inyathelo lamaJuda kwintetho yakhe sazi ukuba wayebanga ukuba unguThixo. Bazama ukumxuluba ngamatye ngenxa yesisizathu. “… wena, mnyewu wendoda, ubanga ukuba unguThixo” (UYohane 10:33). AmaJuda ayeyazi kakuhle into uYesu wayeyibanga—ngokwaselukholweni. Qaphela ukuba UYesu wayengayikhanyeli into yokuba unguThixo. Xa uYesu wachaza ukuba, “Mna nobawo sibanye” (UYohane10:30), Wayesithi yena noyise badalwe ngokufanayo nangomoya. UYohane 8:58 ngomnye umzekelo. UYesu uyachaza ukuba, “Ndikuxelela inyaniso phambi kokuba u- Abraham azalwe, ndandikho!” Impendulo yamaJuda aweva lentetho yayikukuthatha amatye ambulale ngenxa yenkohlakalo, uMtheto womfanekiso owenziwe ngamatye amancinci (Mosaic) wabayalela ukuba benze oko (ILevitikus 24:15).
UYohane uphinda igqiqo yobuthixo bukaYesu: “uLizwi ekuye uThixo” waye “uLizwi wabayinyama” (UYohane 1:1, 14). Ezivesi ziyabonisa ngokucacileyo ukuba uYesu nguThixo ngokwasenyameni. Izenzo 20:28 ziyasixelela, “Yibani zizimvu zendlu kaThixo, athe wazithenga ngegazi lakhe.” Ngubani othenge indlu yecawe— icawe kaThixo—ngegazi lakhe? nguYesu Kristu. Izenzo 20:28 ziyachaza ukuba uThixo wayithenga indlu yakhe yecawe ngegazi lakhe. Ngoko ke, uYesu nguThixo!
UTomas umdisipile wathi kuye, “Nkosi yam, Thixo wam” (UYohane 20:28). UYesu khange amlungise. UTito 2:13 uyasikhuthaza ukuba silinde ukuza kuka Thixo wethu umhlanguli wethu, UYesu Kristu (ungajonga nakwabesibini oPetrosi ku 1:1). KumaHebhere 1:8, UBawo uchaza ngoYesu , “kodwa malunga nonyana Uthi, Itrone yakho, Owu Thixo, iyakuhlala ngonaphakade kanaphakade kwaye ubulungisa buyakuba yintonga yobukumkani bakho.” UBawo ubhekisa kuYesu njengo “Owu Thixo” into ebonisa ukuba uYesu ngenene nguThixo.
Kwizityhilelo, ingelosi iyalela umpostile uYohane ukuba makanqule uThixo kuphela (IziTyhilelo 19:10). Amaxesha amaninzi kwizibhalo ezingcwele uYesu uyadunyiswa (UMateyu 2:11, 14:33, 28:9, 17; Luka 24:52; uYohane 9:38). Akazange abakhalimele abantu ngokumdumisa. Ukuba uYesu yayingenguye uThixo, ngewayebaxelele abantu ukuba bangamdumisi njengoko isithunywa senzayo kwiziTyhilelo. Zininzi iivesi kwizibhalo ezingcwele ezixoxa ngobuthixo buka Yesu.
Esona sizathu sibalulekileyo sesokuba uYesu kufuneka abenguThixo kuba ukuba asingoThixo, ukufa kwakhe kuyakuba akonelanga ukuhlawula isigwebo zezono zehlabathi (owokuqala uYohane 2:2).Into edaliweyo, ebeyakuba uYesu uyiyo xa ebengengoThixo,ayinakukwazi ukuhlawula izingwebo ezingapheliyo zezono ezichasene noThixo ongapheliyo. NguThixo kuphela onokuhlawula esosigwebo singapheliyo. NguThixo kuphela onokuthatha izono zehlabathi (Eyesibini kwabaseKorinte 5:21), wafa, waze wavuka, ebonakalisa uloyiso lwakhe, ngaphezu kwesono nokufa.
UYesu nguThixo? Ingaba uYesu wakha wabanga ukuba unguThixo?


text:
Popular Links
Login Form
RIVERSIDE SPORTFIELD
Umzimkhulu Local Municipality, in this financial...
-
RIVERSIDE SPORTFIELDMonday, 17 March 2014 14:33
-
UMZIMKHULU DOES IT AGAINMonday, 17 March 2014 14:35
-
UMZIMKHULU DOES IT AGAINMonday, 17 March 2014 14:30
Public Notices
View Point by the Municipal Manager
Warm greetings to Umzimkhulu people
Lo Masipala waseMzimkhulu ungowona Masipala mkhulu kwingingqi yase Harry Gwala District kunjalo nje ingowona Masipala unelali ezininzi. iWard 16 ne Ward 11 zaloMasipala zithathwa njengeelokishi nto leyo yenza ukuba abahlali bahlawulele inkonzo esiziswa nguMasipala. Yilonto kanye eyabangela ukuba isigqeba solawulo kuloMasipala sithathe isigqibo sokuvulela abangathathi ntweni amathuba okosulelwa amatyala wabo.
“Singulo Rhulumente ukhathalayo siyibone kufane into yokunika ithuba abo abangathathi ntweni ukuze bafumane ukuphefumla. Siyibonile kunjalo nje sabeva kwabona abahlali xa belibethela izandla eligxathi silithathileyo. Nakubeni kunjalo , siyabakhuthaza abahlali ukuba bathi gqolo ukukhucula nokuhombisa amakhaya abo ngengca nemithi ukuze indalo inganyamalali.’’ kuphawula uSodolophu, Khansela Mpabanga.
Abahlali abakwilali ezinombane ,nabo bazibhaqa selebencumile okoko kuba uMasipala waseMzimkhulu uthe kwabona kufuneka befakile izicelo zesibonelelo apho bezakophulelwa nge50kwa ngenyanga xa bethe bafumaniseka ukuba abathathi ntweni. “ Kulenyanga iphelileyo ndiyendaxhamla, andakholelwa tu. Ndabawela ukubulela ngokungazenziyo kuloMasipala ngokusikhathalela.”uthethe wenjenjalo uMaDlamini Nguse waseMfulamhle. “Isincedisa kakhulu ke thina singabafundi lento yesisibonelelo kuba emakheyeni wethu kutsho kufumaneke nezinye izinto eziluncedo futhi sibe nombani omninzi wokufunda.’’ utshilo umfundi waseRiverside.
Till we meet again on the same platform.
Thank you
Who's Online
We have 7 guests and no members online
What is your opinion?
Key areas of Improvements
Total votes: 154


text:
Lusapho Gladstone Nyembezi
Lala Ngoxolo Tat'Umandela - Poem by Lusapho Gladstone Nyembezi
Inene ubethunyiwe nguThixo, Ukusisusa kulo lonk'ilizwe isiphoxo, Wazigqib'ezingindilil'iingxoxo, UMandela akanguye uThixo, Ngoko ke musani ukumenz'isithixo.
Aa! Dalibhunga. A! Rholihlahla! Gama lini na eli, Rholihlahla? Inene ulirholil'elo hlahla, Wanga usus'udushe kanti uluchasile, Walirhola wahlokoloza kanti umel'inyaniso.
Aa! Dalibhunga! Inene ulidalil'ibhunga, kususel'ebuncinaneni udal'amabhunga, Ngendisithi phila ngonaphakade ukub'ukufa bekungakwebanga, Noxa nj'elokumis'ukuf'igunya ndingalinikwanga, Sendikwamkele ukufa noko akukuqubulanga...
Uyihlahlil'indlela kuba wazalw'uyinkokheli...Uzichukumisil'intliziyo kuba ubungaphezu kwenkokheli, Koko uphantsi usondele kuluntu kub'ungumntu.Endaweni yokufun'ukongamela usuke wasisicaka...Zingafunda kuwe ezinxanelwe ulwaz'iinkokheli.Bancance kulo mbele ubhongxileyo bonk'abantu, Bazi ukuba ubukhokheli asikokuzigwagwisa konke kukuba sisicaka.
Hamba tshantliziyo ndini laseQunu, Lala ngoxolo mzimbandini othe wanyamezela...Lala ngoxolo mphefumlo besingenakwala nawe xa kufik'ukufa.Hamb'emehlweni, sal'ezintliziyweni.Ewe, uyakusal'ezinkumbulweni...
Siya kusala sithetha kakuhle nakakubi... Kodwa ke umgwebi esimaziyo nguThixo...Izulu nesihogo sekusazi uYesu ukuba loo mphefumlo uya ngaphi...Bambi bathi uqeshiwe nguSathana, mna ndithi umgwebi nguThixo.Kambe ke uYesu wasoxuth'isitshixo...USathana akangothixo nox'ezam'ukuzenz'uThixo.
Wena mphefumlo into yakho yaziwa nguThix'umongameli, Noxa siya kusala sisiva iimbali ngeembali bekhala ngeILLUMINATI, Suke mna ndithath'ikomityi ndiphung'iti.
Yiyoooo loo nto kaloku itheth'imbongi xa kunje, Ithi masigqal'ukuthetha kwethu, sikucezel'ukuthetha esingakwaziyo.Yiyoooo loo nto kaloku ndisithi singanwenwis'ulwimi siwayeke namanga...Esingayaziyo siyithule bantu bakuthi....
Hamba kakuhle qhawendini lomThembu.Ubugorha bakho buzichukumisil'iimpilo zehlabathi jikelele.Le yinyanis'engafuni kuphikiswa naliqili elinkone.Izingqi zakho Velabambhentsele zivakele.Imisebenzi yakh'ibonakele.Ngoko ke nomzila wakho ushiyekile, siyawubona...Farewell brother... I am very thankful I have lived during yo lifetime though I never have an encounter with you... I have shared breathing the same atmosphere you breathed... I have lived in yo lifetime.Your journey has indeed come to an end. #RIP Velabambhentsele.Umbongo wokuhlonipha uRholihlahla Mandela,2013/12/15
Poet's Notes about The Poem
Comments about Lala Ngoxolo Tat'Umandela by Lusapho Gladstone Nyembezi
Read this poem in other languages
This poem has not been translated into any other language yet.
Lusapho Gladstone Nyembezi's Other Poems
Famous Poems
-
Phenomenal Woman
Maya Angelou
-
Still I Rise
Maya Angelou
-
The Road Not Taken
Robert Frost
-
If You Forget Me
Pablo Neruda
-
Dreams
Langston Hughes
-
Annabel Lee
Edgar Allan Poe
-
Caged Bird
Maya Angelou
-
If
Rudyard Kipling
-
Stopping By Woods On A Snowy Evening
Robert Frost
-
A Dream Within A Dream
Edgar Allan Poe


text:
Wamkelekile kwiYunivesithi yaseKapa
Wamkelekile kwiYunivesithi yaseKapa. Le website yenzelwe ukukunika umfanekiso opheleleyo ngobomi nangomsebenzi waseUCT. IYunivesithi yaseKapa ifunyenwe ngo-1829, i-UCT iyazingca ngembali yayo ebalaseleyo kwizifundo nasekudaleni utshintsho ekuhlaleni nophuhliso ngokubonelela ngemali kwiifakalthi nakubafundi.
Ikwaziwa nangobuhle bayo obubalaseleyo, kwikhampasi yayo echophe emazantsi eNtaba yeTafile ekwiDevil's Peak, embonakalo yayo ivelela phantse lonke iKapa.
I-UCT ayohlukanga kwiSixeko saseKapa, ngoluntu oludlamkileyo neendidi ngeendidi zabantu baso. Iyimbiza enkulu eyingxubevange yeenkcubeko ezinegalelo kubunye obuyintlanganisela yolwazi nengcinga. Abasebenzi nabafundi bethu bavela kumazwe angaphezu kwe-100 e-Afrika nakwilizwe liphela. Iyunivesithi ikwakhe unxulumano, ubudlelwane notshintshiselwano lwezivumelwano nangamaziko emfundo ephakamileyo ahamba phambili e-Afrika, ezi zivumelwano ziyaqhubeka ukukhulisa ezemfundo, intlalo kunye neenkcubeko ngeenkcubeko kwikhampasi yethu.
Yonke le mbali ingentla iphawuleka kumava okufunda e-UCT, apho abafundi bethu bathe krotyiswa kwindlela yobomi yobunkokheli nakwinkonzo yokuthatha inxaxheba. Bakwanethuba lokulola izakhono zabo zobunkokheli ngokuthatha inxaxheba kwiingqungquthela nemibutho engaphezu kwe-100 esekhampasini nakwikomiti yolawulo lwabafundi.
Siyiyunivesithi sizibophelele ekuveliseni hayi nje izifundiswa ezizingqondi kuphela, kodwa nezo zizikhathazayo ngoxanduva lokuba ngummi wedemokrasi. Oku kubalulekile kwiziko lemfundo ephakamileyo ngokubanzi kuba linomsebenzi wokuphuhlisa ummi ofundileyo nonengqiqo, okungumba obalulekileyo kakhulu kwimpumelelo yedemokrasi. Esi sisiseko apho i-UCT ibonakalisa khona inxaxheba enzulu ekuphuhliseni nasekwenzeni utshintsho kwintlalo yoluntu lwethu.
Igama elihle lempumelelo le-UCT ligqwese ngophando olwahlukileyo olukhokhelwa yifakalthi yayo ehloniphekileyo, oninzi lwazo luzinkokheli ezibalaseleyo kwimisebenzi yazo. Abaphandi bethu bayahlohla yaye bekwaqinisekisa ukuba abafundi bethu abangekabinazidanga nabo sele benazo bayazuza ngqo kumsebenzi abawenzayo nakwiziphumo zawo.
Iiyunivesithi zinethuba elilodwa lokuphembelela ikamva kwintlalo yethu ngokufundisa nokubumba iinkokheli zelizwe zangomso - kwezoshishino nezoburhulumente. Igama lethu elihle lempumelelo njengeyunivesithi egqwesileyo kuphando nasekuhlohleni, ikwabonakala kumngangatho wabafundi bangaphambili, abaninzi babo basaqhubeka ukwenza igalelo elincomekayo kwintlalo yoluntu.
Nceda phengulula ngokukhululekileyo kwezi website ukufumana ulwazi ngazo zonke izinto ngale yunivesithi. Ungajonga kwakhona kwimifanekiso yethu ebonisa amagqabantshintshi ngobomi e-UCT.
Gqr Max Price
ISekela-Tshansela


text:
Le blog yakhelwe ukuphuhlisa ulwimi lwesiXhosa, nokukhuthaza izithethe namasiko anenkqayi akwantu. Njengoko uninzi lwentsha yomXhosa yanamhlanje lungasasebenzisi iilwimi zalo phantse kuzo zonke inkalo zempilo zethu, kuyimfuneko ukuba kubekho ndlela zimbi zokugcina okanye ukukhumbuza isintu ngokubanzi ngeelwimi, amasiko nezithethe zomntu ontsundu - umXhosa ke kweli inqanaba. Izimvo zakho, ulwazi okanye imiba onkqwenela ukuba iphicothwe yamkelekile, thumela ku - embomaxhosa@live.com
Thursday, April 5, 2012
Iziduko zamaMpondomise
Hi.
I recently found out that I'm a Xhosa and belong to the Mpondomise clan. My surname is Matimba (Mathimba)
I've been searching the net trying to find atleast some history of how we came into being kanye nesiduko sakithi Please help...
Kind Regards
IMPENDULO:
Bhota Mlesi,
Andizukwazi ukuphendula nkcakasana, ngoba isizwe samaMpondomise sibanzi kakhulu.
Nazi iziduko zawo:
OoNgxabane
OoNgcitshana
OoJola
OoNxotha
AmaQadi
OoGcanga
OoDosini
AmaNgwevu
AmaMpinga
OoQhinebe
AmaMpehle
OoMhaga
OoMabhengu
OoMnjuza
OoBhukwana
OoZongozi
OoNdobe
OoFola
OoNxasana
OoNqana
OoDedeza
OoKrancolo
Uyanaba ke kwisiduko eso uhlobene naso.
137 comments:
- AnonymousMay 23, 2012 at 10:45 PM
ukhokho wam yayi ngu mphayinti okanye u mhaga, ndicela ukwazi banzi ngemvelaphi yesisiduko. igama lam ndingu sandile norton e SerkspruitReplyDelete
- AnonymousMay 31, 2012 at 11:55 PM
Ndiyabulisa torhwana,ReplyDelete
NdinguMamQadi isurname yam nguMoyakhe, intloni endinazo andikwazi ukuzithutha.
Qadikazi lendlu enkulu, Nggciwa, Dosini, Mpondomise....ndiphelele apha kwayeandiqinisekanga nokuba ndiright....
Ndicela uncedo....
- AnonymousSeptember 27, 2012 at 2:32 AM
UGcwina wayenabafazi ababini uMamqwathi kunye no Mthwakazi apha kuMthwakazi uzele u Cira kodwa hayi lo wamaXhosa umkhuluwa ka Tshawe. eligama lika Cira livele ngenxa yokuba umama wakhe wayemane athi xa emdlalisa athi Ci.. Ci.. ra kungaziwa ukuba uthini. UCira wafumana ubukhulu ngenxa yokuba uDosini ka MaMqwathi wayemana ukuziqaba ngodaka abethwe ngamakhwenkwe waze ke uYise wathi akafanelanga ukuba yinkulu abaninawe bakaDosini bala ukutsiba uDosini waze ke yena uCira wamtsiba ubukhulu bamaMpondomise bawela kuye. uzele u Sabe umfana owayemhle kakhulu waza yena wazala uMte inkulu kunye no Mhaga owayefana noyise lonto yenze into yokuba xauyise ephuma kubizwe uMhaga ahambe naye kuyiyizelwe ngabafazi belali.ReplyDelete
UMte uzele uQengebe kunye no Ngxabane, uQengebe uzele uMajola owathi xa unina emzala kwathi gqi inyoka babaleka abafazi kwaza amadoda ayisusa lonyoka akayibulala yayimana ibonakala ke lonyoka xa uMajola engaphilanga abuye aphile ngetseni. UMajola yena uzele uNgwanya yena wazala u Phahlo owatshata nomaMxesibe akafumana makhwenkwe apho wafumana amantombazana amathathu. Ngamagqabantshitshi ke lawo ndisatshayaReplies
- AnonymousOctober 10, 2015 at 4:04 AM
UJola u zala bani nobaniDelete
- AnonymousOctober 1, 2012 at 1:40 AM
Mna ndingumntana wakwaNtuli, uTshezi. ndingavuya xa ndinga fumana umntu ongandinceda ndikwazi ukuzithutha. Otata babevela eMnyameniReplyDelete
- AnonymousOctober 11, 2012 at 6:23 AM
Mna isiduko sam nguGadluma ifani Cekiso ndicela uncedo ndifuna ukwazi apho sisuka khona ngoba kukho abathi singamaMfengu kambe abanye bathi sibuya emaMpondomiseni kanyekanye ithini lento.ReplyDeleteReplies
- AnonymousMay 20, 2013 at 8:03 AM
AmaGadluma(e) angamaGcina.Delete
AmaGadluma akuNdlunkulu kwesi sizwe samaGcineni.
Xa ethuthwa kuthiwa "Mgadluma, Xhamela, Nkomo zikaNokwindla, Ncancashe, Gabul'ikhula, Malab'edlile (Umalamb' ayendle adle inyama yenyamakazi-igusha athi ziziduli zethafa),uTyhopho, ubutsolo bentonga!
Izindlu zamagcina:
AmaGadluma, AmaChe, AmaNtsinga, AmaNjikazi,AmaSeya, AmaHelushe, AmaBhinca, AmaNtlonipohi(o)....
Ndithemba ukuba uncedakele.
Enkosi
Ndim uSandile Latha (NdinguMCHE emaGcineni)
- AnonymousMarch 30, 2015 at 6:05 AM
UCekiso ngomnye wokhokho bethu kunye nooHonono, nooMapekula lo nto ithethe into yokuba unguTshutsha, uCekwana(e), uGadluma, uMdimba, uMvala, uNkom' inkco, uGininda kaGando, uHonono, uMapekula, uNonduli (Ndulini), iHlwemp' elizidlayo uMadlula kuhlinzwa,uMbomb' emfene, uNyel' emseleni, uMnqay' ulambile, uGqabi lisentabeni, uNdlal' isematyeni, uNgcongolo zimil' ematyeni, uMcesi, uGumla, ooNdlu zingamaxhobongwana zime zodwa ethafeni. AmaTshutsha aluhlanga lwamaZotsho ngenxa yomlambo iZotsho kwaZulu, amaZotsho maninzi futhi asishwami nawo. OoManci, ooDeyi, ooSilangwe, ooNtshangase, ooNdlangisa, ooJali (Mpemvu), ooXolo, ooNtshele xa ndibala ubucinane ngamaZotsho. AmaGcina wona ngabaThembu, thina asingabo abaThembu nto nje sadla ngeli gama lithi Gadluma. Futhi amaGcina avele ngexesha likaTyhopo kuba wayebagcinile akababulala ngokomyalelo weKumkani yabaThembu, yena uTyhopo wayeyinduku esekhosi kaKumkani ngelo xesha waze wanceda abaThembu ekulweni utshaba encediswa ngaba bantu wayebagcine emiqolombeni waze wathuywa igama lokuba nguMgcina. AmaTshutsha wona ayekhona kwakudala kwango-1700, owafumana kwaGcina afudukela khona ngeemfazwe zikaTshaka amanye ayehamba noNompumza owayethunywe yiNkosi yamaNdebele ukuba azokuqonda ukuvuka kwabafileyo kwaXhosa. Ndimile.Delete
- AnonymousOctober 12, 2012 at 4:54 AM
MNA NDINGUZAMATOLO NDINGUMCHENGE MABHANEKAZI NDICELUBUZA EZINYE ZITHINI?ReplyDeleteReplies
Dlangamandla, Zulu, Mchenge, Mfingo, Mhlathi unukulambo, amaBhanekazi, ooNgonyama, ooMvumba lempongo liyanuka.Delete
ungu Tolo, uZulu UDlangamandla, uMchenge, uMfingo, uBhanekazi,uNgwenyankomo uVumba leMpongo liyanuka linuka imbombela,uLwandl' aluwelwa luwelwa ziinkonjane zona zodwa zinamaphiko made .... uMabele-made!Delete
ndicela nindichazele banzi Ngoonziphazi! ngamaMpondomise lawo kodwa andiwazi umnombo wawoReplyDelete
- AnonymousDecember 4, 2012 at 12:18 PM
Bhotani ntozobawo, mna andikwazi tu ukuzithutha, ndazi nje uba ndinguMAJOLA impondomise. Ndisakhula ndandiye ndive umakhulu ebiza NXOTHO, ndive noNGWANYA noQENGEBA noMPHANKOMO Khanindincede idibana phi, njani lihlazo eli (very worried)ReplyDeleteReplies
- AnonymousSeptember 21, 2013 at 1:36 PM
Bhota mwethu! Mna ndingazama ukukuphendula ngokuyitsala kude le nto ndenjenje:Delete
UNgcwina ke ngoyena uyinkunzi ozele phantse zonke izizwe zamaMpondomise. UNgcwina lo uzalwa noDombo noDebeza. (amaZumbe namaQadi ngamaNgcwina) Lo Ngcwina uzele uBhukhwana kumfazi wokuqala. Kwathiwa makazeke umfazi oza kuzala ikumkani, wazeka emaQwathini, kwazalwa uDosini. Kwindlu yesithathu (ekunene) kwazalwa UNXOTHWE. Kwelandelayo kwazalwa uNgcitshane; kwelandelayo kwazalwa uNgcinase. UNgcinase uzala amaQadi.
UDosini uzelwe kunye noNgqukatha. UNgqukatha uzala uGcaga noNqana, kubaninawa bakaDosini. Kwaza kwafunyanwa umThwakazi kumahlathi amakhulu aseLothana. UNgcwina wamenza umfazi wakhe wesixhenxe umThwakazi lowo.
...
UCirha uzele uMte, ozele uSabe, ozele uQENGEBE noNgxabane. Waza uQengebe wazala uMAJOLA. UMaJola uzele uNGWANYA. UNgwanya uzele uPhahlo, ozele uMamani (inkosazana) noSontlo (iqadi/inci), ozele uMngcambe, ozele uMyeki, ozele uMatiwane, ozele uMhlontlo, ozele uTshalisi (Charles), ozele uSigidi noWelishi (Welsh).
Izibongo zooJola (Makuliwe, 2003:119-120):
Jola, Jol’ inkomo, Ngwanya, Sabe, Mphankomo, Mpondomise, Mthwakazi, Qengebe, Cirha, Somarhwarhwa, Sihlobo senunu, Rhamba liyathwethwa, Zwelibanzi, Sizukulwana soMthwakazi, ... Dada ngesabhokhwe kumaKhumsha, Hashe elingavumi kubhosolwa, Ndlebe zolu didi ngamaholoholo; nezulu liyangqina lithi: “Jol’ inkomo ndiyeke!”
- AnonymousJune 15, 2015 at 4:37 PM
Bhotani, ndicela ucaciselwe nge mvelaphi ngesiduko Sam soo Rharha, NduliniDelete
- AnonymousSeptember 29, 2015 at 3:24 AM
Kytheni yena u Ngxabane umshiya esithubeni ngobani abakhe abantwana?Delete
- AnonymousJanuary 30, 2013 at 11:18 PM
amabangula azithutha njaniReplyDelete
- AnonymousFebruary 4, 2013 at 2:15 AM
mholweniReplyDelete
ndicela umntu onolwazi ngesiduko NTLANE NQABANE ...uba sithuthwa njani nemvelapi yaboReplies
- AnonymousJuly 21, 2013 at 1:34 PM
ntlane ntlantlathintlala ntlanga zonke zomhlaba nqabane dinga ntingili skhikhi yezalabantwana sihila schitha yethani zitshobo mbumbulu mbokotwana thambo lenyoka lihlabelimzondayoDelete
- AnonymousFebruary 8, 2013 at 5:27 AM
Bhota mz'ontsunduReplyDelete
ndicelwa ukuthuthelwa isiduko sooSithathu, ooChisane. Ndiyabulela.Replies
- AnonymousMay 13, 2014 at 10:55 PM
Chisana Ndebe Khopoyi Hasa Tsomoyi Lawu Nkomozbomvu Sthathu......Delete
- AnonymousSeptember 8, 2015 at 3:38 AM
Sithathu, Chisana, Ndebe, Khophoyi, Nkom' zibomvu, Lasa, Lawu lentaba, Msenge sebaleni, Mpundwana nye, Tshitsha, Masumpa, Wakani, Angaphambana uvutha asiwenzi amasiko, Thikoloshe yitya uhluthe ndizakuthuma emamfengwini, Sithunzela andifuni kudlala nawe kuba wena udlala ngokugibisela.Delete
- AnonymousFebruary 8, 2013 at 7:45 AM
AmaTolo akwaNongwadlaReplyDelete
Tolo
Dlangamandla
Ngwenyankomo
Nongwadla
Zulu khaya labakholwayo
Mchenge
Bhanekazi
Mfingo
Masali
Amajubantlantsi
Vumba lempongo liyanuka
Nozinja Ziyakhonkotha kuba zithi:
Hawu! Hawu! Hawu!
Xa zibon’ umnt’ ozayo,
Nozinja ziyaqhingana
kanti zenz’ umntwana,
Mpomfana noThukela,
Mlamb’awuwelwa
uwelwa ziinkonjane kuphela
zona zimaphiko made,
Nkomo zikaGaxaza, Oonkuni
azothiwa kuba zithezwe yinkosazana,
Bona babasa
amadaka eenkomo zabo,
Izinto ezifuye inkomo
zafuya negusha nehashe.
AmaTolo akwaNgonyama
Tolo,
Ngonyama,
Dlangamandla
Zulu
Mchenge
Bhanekazi
Khaya lengwe,
Nanst’ ingwe ndiyibambile
yizani madoda
siyinquml’ intamo,
Mpomfana noThukela
Mlamb’awuwelwa
uwelwa ziinkonjane kuphela
Vumba lempongo liyanuka
Oonkuni azothiwa kuba
Zithezwe yinkosazana
Bona babasa amadaka
eenkomo zabo
Izinto ezifuye iinkomo
Iigusha de zafuya nehashe
My name is Luthando Booi, live in Cape Town but my father is from the Eastern Cape, eLady Frere eJojweni. I'm am from the the amaphondomise clan.ReplyDelete
NdingumQama, uJola, umphankomo, uQengeba, iThole lo Mtwakhazi, uXhoto, unGwanya, uRhebela... And that is how I intruduce myself.Replies
Molo LuthandoDelete
I just want to assist you in pronouncing some of the iziduko you mentioned. uXhoto is uNxothwe, unGwanya > uNgwanya, uRhebela > uRhibela. It is amaMpondomise.
- AnonymousMarch 23, 2014 at 1:17 PM
umQama > umQamDelete
- AnonymousFebruary 27, 2013 at 6:20 AM
My name is Kholiwe Ntloko ndingu Mhaga ingxaki andikwazi ukuzithutha ndicela uncedoReplyDelete
- AnonymousMarch 9, 2013 at 1:20 PM
Igama lam nguWandisile Hogqoyi.Ndingumngwevu,ndicela nindigqibezelele.ReplyDelete
- AnonymousApril 5, 2013 at 3:28 AM
AMAMPEHLE KUTHIWA NGO CABASHE, NONGCETHE NDICELA ANDINCEDE AGQITHE OWAZIYOReplyDelete
- AnonymousApril 5, 2013 at 11:31 PM
Mna ndinguBavuyile Norubela. Ndilimpondomise! Imvelaphi yam ikuQumbu nakuTsolo noko kemna ndizalelwe kwaBhaca eMt freya. Ndingu Nxotwe,ReplyDelete
Gqagqa,
KaGqikazi,
Skhom,
Phungani, Ntongana yentsimbi, Nozibay'ezikhulu, uMadidiya, uQamkazi, uMasulelwa ngento engayenzanga itsho imfanele.
- AnonymousApril 8, 2013 at 7:24 AM
Anonymous: AbakwaMntaka bangamampondo: ngicela ungixelele imvelaphi yabo nezitakazelo.ReplyDelete
Ifani yam ngu Yako, ndicela undincede ngeziduko,,,ndazi ezimbalwa.ReplyDelete
EnkosiReplies
Kaloku Caramel ukuze ukwazi ukuncedwa ngeziduko zakho kufuneka ube naso esi usibizayo. EsiXhoseni asizalani ngeefani. Ifani ligama nje. Eyona nto ibalulekileyo sisiduku. Kufuneka sibekho esi usixelayo ze uncediswe ekuzithutheni ke.Delete
- AnonymousJune 11, 2014 at 10:43 PM
Amanqarhwane, Osduli ndifuna ukwazi imvela phi yabo? Nokuzithutha ukubheka phambili.Delete
- AnonymousMay 14, 2013 at 11:09 PM
molweni bethuna mna ndinuNasiphi ndinguMamsukwini ndisekapa. ndinemibuzo emibini. bendicela imbhali yamasukwini. n bendicela umntu okwaziyo uthutha amaNqabashe andenzele lonceba asseblief torhoReplyDelete
- AnonymousMay 22, 2013 at 10:27 AM
Ntlane; Ntlanga; Dingi; Nqabane; SukudeReplyDelete
- AnonymousMay 31, 2013 at 7:36 AM
NDICELA UTHUTHELWA AMAMFENEReplyDeleteReplies
amaMfene ngoo Hlathi, Lisa, Jambase, Canzi, Hla'ngomva eliweni, Msuthu, Malahlane, MangqilaDelete
- AnonymousJune 5, 2013 at 1:00 PM
molweni bethuna ndicela ukwazi isiduko samangwevu o tshangisaReplyDelete
Ndingu Sonwabo Mathumbu eCofimvaba, eQamata,isduko sam ndingu Tshangisa uSkhomo, uZulu, umhlaba,Umbambani, uSnukwa. Ndiphelele apho. Kodwa andinguye uRhudulu.ReplyDeleteReplies
- AnonymousFebruary 24, 2014 at 2:33 AM
uRhudulu uzala uSikhomo yena uzala uSinuka yena uzala uTshangisa noNxuba ngokwalekelana ngoku uthi awungo Rhudulu njani ngapha koko igama umngwevu sisicabelo elona gama lesiduko ngu RhuduluDelete
- Sinazo BidaJune 25, 2013 at 4:40 AM
Amandlane,oonoMdimba,Tutuse,Ntlokwanibanzana itini into yabo bavelapi....Sinazo Bida eQunuReplyDelete
- AnonymousJuly 3, 2013 at 11:26 PM
Umzima,uceduma,ubhomoyi khanincede ke bantu nigqibezele kwezi ziduko zam xa ndifuna ukuzithutha ndigqibeReplyDeleteReplies
- AnonymousMarch 25, 2015 at 6:21 PM
Sophitsho,Bomoyi,Vela bambhentsele,Nxego,Timane,Yem yemDelete
HI ,NDICELA ZONKE IDUKO ZAKWA NGITSHANA OZAZIYO UMNTUReplyDeleteReplies
- AnonymousOctober 22, 2013 at 4:27 AM
Ngcitshane, nkwenkwezana, mev'amhlophe, schongoma, abaphakuli beenyosi ezi phantsi kub'eziphezulu ziyabasinekela, istheb'esimanagananga sokophulela installation yethokazi....Delete
- AnonymousJuly 17, 2013 at 12:24 PM
Mna ndingu abongile, bendicela izithakazelo zama ngxabane. Ndiya nicela sizwe sika phalo khani ncedeni.ReplyDeleteReplies
Bhota Abongile,Delete
NguNgxabane, uMdatshi, uRhibela, uNcokazi, uMeyiwa, uBhodi, uBhabhanomhlehlo, uTyotshana, uSibalankwenkwezi – abany’ abantu bebal’ iinkomo nje, amathol’ omThwakazi, ooNtam’ inemida njengenkunzi, amaMpondomis’ omthonyama nozwane, iziziba zeTsitsa zingenwa ngugqoloma weTsitsa neChulunca kuphela, ooMbambo ezakheke njengezentaka, ooBhenc’ akanantongo, ooSidulana eselubhelu sethafa, ooNonto yenja yinkongolo, beyidla beyithufela!
- AnonymousJuly 28, 2013 at 8:53 AM
Mna ndingu lutho Ngoloyi.ndingu dzana mncwabd tseketsd nzinzi bendicela uncedo ndiqibezelelweReplyDeleteReplies
- AnonymousMarch 2, 2014 at 12:55 PM
Mfuphi, ngxabalala, mayeye, katsin, mncwabeDelete
Ndisaphelele apha mfuphi!
- AnonymousAugust 19, 2013 at 1:04 PM
Ndiyabulisa; amantlane la ngo dinga or dingi? Ndicela ucaciselwa apho ntozakuthiReplyDeleteReplies
- AnonymousDecember 30, 2013 at 1:31 PM
ngoo dingaDelete
- AnonymousAugust 22, 2013 at 10:54 AM
Mna Ndingu Sintu Maxongo. Ndingu Mtakwenda u Leta isduko, ndicela umntu okwaziyo andithutha torhwana ndiphelele apha andikwazi ukugqitha. Enkosi.ReplyDelete
- AnonymousAugust 29, 2013 at 4:52 AM
Umna ndingu Chuma uMamQadi wakwa Merhele(Miggels)ndikwa nguye nomamZotsho kwaNtshiza ndicela ukwazi ukuba ndingazi thutha njaniReplyDelete
- AnonymousSeptember 16, 2013 at 1:07 AM
Bahlekazi abahle.ReplyDelete
Ndicela ukucaciselwa ngo Gqunu. Ingaba uGqunu sisiduko okanye ngubanina?
- AnonymousSeptember 16, 2013 at 2:33 AM
Ndingu Mpandla uTshayingwe uMbona ukhona onolwazi ngeso siduko nentsusa yaso?ReplyDeleteReplies
nam ndinguye kwaye bendinothanda ukwaziDelete
- AnonymousSeptember 16, 2013 at 12:16 PM
NdinguMavuka isinqe sise Hewu emthwakazi. Kodwa andikwazi uzuthutha ndiyayazi ukuba ndiMamntambo, unthethe , uxhentse baleka kodwa ndiphelele apho. Ndincediseni ndiyacela.ReplyDelete
- AnonymousSeptember 24, 2013 at 6:22 AM
Mna isiduko sam ngu Mhaga surname kodwa ankdikwazi ukuzithutha ndicela uncedoReplyDelete
- AnonymousSeptember 24, 2013 at 1:56 PM
Molwen...mna ndnguMabase,Msuthu frm Idutywa.Ndiphelelwe ukuzithutha,ndingavuyiswa xa ninondithuthaReplyDelete
- AnonymousOctober 2, 2013 at 10:34 AM
Molweni bethuna ndingu LUYANDA MEHLO Nqana umdanda nakisa nomakhungelo ngqwala ka ngqokazi isicanba esihle intshintshikazi yokundlalela abatwana impondomise kumhlaba wakutsolo imvelaphi ndiphelele aphoReplyDelete
- AnonymousOctober 2, 2013 at 10:47 AM
BASUKAPHI OONQANA BEZALWA NGUBANI ?ReplyDelete
- AnonymousOctober 4, 2013 at 6:09 AM
ndicela ukhe uthuthe OoNjiyela, JoboQunusa Njalo njalo. Ziziduko zam ezi kodwa zimbalwa endizaziyoReplyDelete
Molweni ngokulingalayo igama lam nguSindile.Bendicela ukwazi banzi ngoNgcitshane?ReplyDeleteReplies
- AnonymousOctober 22, 2013 at 4:31 AM
Khan gels I group ku Facebook "Amangcitshane amiable"Delete
- AnonymousOctober 18, 2013 at 3:35 AM
molweni ndingu abongile untuli,nojila,sababa,zixesha xabendlwini,mphemba,nonguza,thelela,nkomo zimnyama nenkunzi yazo ndibawela ukuva abanye abaneziduko ezingontuli bazibiza njani naReplyDelete
- AnonymousNovember 20, 2013 at 5:35 AM
mna ndingu nosisa manyase etsomo emission ndingu majola kodwa asingabo o dosini no mnqadi ndicela ukubuza ndingazithutha njan mnaReplyDelete
ingcwaba likaMatimba liseQonce, contact me!!! I'll tell you more ngeMbali yakwa Matimba.....ReplyDelete
- AnonymousJanuary 21, 2014 at 6:19 AM
Ndicela ukwazi ukuba isiduko esi sikaFola sisuka phi, kwaye bathini ukuzithutha abantu baso.ReplyDelete
- AnonymousJanuary 22, 2014 at 6:34 AM
Iinkosi mazithambe, isicaka sizolile!! Mna ndikhula ndisazi ukuba singabaseMaMpingeni kwindlu kaPhahla. Inkulu ke lendlu kaPhahla kulomhlaba waseMthatha, Libode ukuyoqhina eNgcobo. Kukho impikiswano kuba izithatkazelo ezidumileyo apha kwesisiduko ngumawawa, bholokoqoshe (abayaziyo imbali bathi eneneni nguMbhala kaNqoshe) uSenzwa, umbhutsha. Ndicelwa ukukhanyiselwa banzi ngoPhahla apha eMaMpingeni ngoba notat' omkhulu wam wayeyinqonqozisa lendawo kaPhahla.ReplyDelete
- AnonymousJanuary 24, 2014 at 6:13 AM
Mna ndingu Nosipho Mbenga, u Jola, Ngwanya, Mphankomo, Qengeba Thole lomthwakazi ndicela ukwandiselwa. Apho ndiphuma kho ku Qumbu (Shawbury ne Mahlungulu)ReplyDelete
- AnonymousFebruary 5, 2014 at 11:50 PM
bhotani mawethuReplyDelete
isiduko ngumntlane ndiphuma kuGatyane
bendicela inkcazelo ebanzi ngamantlaneReplies
- AnonymousAugust 8, 2014 at 7:12 AM
Mna ndingu MAKASI DINISO ndingu NTLANE isiduko sam , ndili Mpondo kwaye ndingowase CORANA e LIBODE . umnombo waMantlane usuka eLusikisiki azalwa ngumfo owayesuka e KENYA owayebizwa ngokuba ngu Njanya , unyana wakhe omkhulu ngu Dlemini yena ke wazala uSibiside yena ozele uMpondo lo isizwe sibizwe ngaye , yena ke kwindlu enkulu uzele u Hlambangobende ; yilendlu ke iphetheyo ya Manyawuza , kwakhona u Mpondo uzele unyana ogama lingu Sihula kwiqadi lendlu enkulu yilendlu ya Mantlane ke leyo . Sichaza ngo Sihula yena Uzele u Mthwa-ka-Sihula othe ke yena wazala u Santsabe yena ke wazala u Mkhondwana ozele yena u Sukude nothe yena wazala u NTLANE endlini enkulu ngu GINGQI ekunene ngu KHWALO eqadini ngu NGCWANGULA exhibeni . uNtlane yena wayenabafazi abathandathu sithatha indlu enkulu apho uzele u Ndendela yena wazala Mfusana waza yena wazala u Dinga othe ke yena wazala u Nqabane . Mantlane zininzi ke izinto endingazithethanga ngezinye izindlu nabantwana bazo ndithethe ngezindlu ezinnkulu kuphela ezinye siyakuthetha ngazo xa sisentlanganisweni ya Mantlane , ndiyacela ke nam ndilungiswe apho ndiphazame khona , Imfonomfono yam ithi 0780806950 ,Enkosi .Delete
- AnonymousAugust 28, 2014 at 6:47 AM
Thanks a lot Man. This is Sukude, Valela, Mkhondwana, Gcutha,Delete
- AnonymousFebruary 7, 2014 at 8:14 AM
NdinguMpehle, uCabashe, Dikana, Nkom' bomvu, Wayibeka, ndiphuma kumnombo kaQhusheka. Ndicela ukwazi ngomnombo/ imvelaphi yawo.ReplyDelete
- AnonymousFebruary 14, 2014 at 1:24 AM
Molweni Mawethu ndinguSiyanda ndicela nindincedise ngemvelaphi yamamphandlaReplyDelete
- AnonymousFebruary 15, 2014 at 5:42 AM
Molwen ndingu Thandeka Gxalatana ndicela ukuchazelwa banzi ngesiduko sam,uKhanyayo ndikuhlaba waseXhorha kodwa otata omkhulu bathi babesuka eBizana,ndifuna ukwazi ukuzithutha noba sihlangana phi no Nyawuza no Mzize.ReplyDelete
- AnonymousFebruary 28, 2014 at 3:04 AM
Molweni mawethu,ndicela ukuncedwa apha bethuna,Ndingu Nosi wakwa Gqalane umzukulwana wamaNdlane,bendicela ukubuza amandlane azithutha aphelelle phi,ngoba mna ndazi kuthwa singonomdimba,oontlokwana ibanazana,oo tutuse,kwaye futhi imvelaphi yamandlane andiyichani kakujle,khanincedeni bantubakowethu. Iyabulela ilali.ReplyDelete
- AnonymousMarch 2, 2014 at 1:01 PM
Ndingu madzana wase mneno nciba - emonti. Ndicela ukuncediswa ngembali yokuwela inciba kodzana besuka emount frere.ReplyDelete
- AnonymousMarch 4, 2014 at 10:45 PM
Molweni kwaXhosa. Mna ndi nguVusumzi ndizalwa kwaDumane phofu ke sihlala kwelizwe la besuthu efree state. Mna ndakhulwa kusithwa singamaMpondomise, oNgcwina, oMphankomo, oMajola indixake k' xasekusithwa uDosini. Idibana njani kuba oMajola ingathi bazalwa ku eli cala lika Cirha ozalwa ngumThwaa....Ndicela incaselo kulonto, mandibuleleReplyDelete
- AnonymousApril 8, 2014 at 12:40 AM
Uyazibulisela uMamvulane, uBhayi, uKhetshe, uMsuthukazi, inyok'emnyama ecand'iziziba. Ndicela kosaziyo esisiduko andixelele ndingathini udlula xa ndizithutha ngoba zimbalwa ezi. Izolo ndive uba kuye kuthiwe "meva elimhlophe" ngoku ndaye ndanomdla okoba zithini na zinye. EnkosiReplyDelete
- AnonymousApril 26, 2014 at 1:27 PM
molweni mzi ontsundu...ndicela nindi thuthele amantlane la angengo dingaReplyDelete
- AnonymousApril 29, 2014 at 1:18 PM
Molwethi, ndicela ukwazi imvelaphi YamaNzotho/Nzothwa nezinqulo zabo, enkosi kakhuluReplyDelete
Ndingu lwandile from lusikisiki ndcela uncedo ngesiduko ubhala andkwaz kuzitibela bendcela onolwaz andincede kunye nemvelaph yaso ndilimpondoReplyDelete
- AnonymousMay 4, 2014 at 10:28 AM
Mna ndicele isiduko sakwaNgcoya nindincede ngasoReplyDelete
- AnonymousJune 2, 2014 at 11:02 PM
Molweni ekhaya. Ndingu Nkosi Ketabake. Ndifuna ikhaya lakuthi nokwandusela isiduko ndifunde ngezimbalwa. Ubawo liMpondo andiqinisekanga ngqo ngekhaya ubeye okhombe koo Bizana nase Lusikisiki.NdiyabulelaReplyDelete
- AnonymousJune 5, 2014 at 9:50 AM
Igama lam ngu Mncedi Mhlangala ndinengxaki andizazi nokuba ndiqale ngaphi xa ndizithutha ndingu Tshutsha bambi bathi ndinguGadluma uCekwane andiyazi kwa imvelaphi yam. Kanye kanye ngamani aMaTshutsha la?ReplyDelete
Igama lam ngu Siphosethu Sikwe/Samente bendicela ukwazi ngesiduko sakwa Mpandla..ReplyDelete
mna ndingu Nwabisa Marhadebe isduko ,ndicel ubuza esam isiduko asikho elistin ingaba andililo na impondomise?ReplyDeleteReplies
Hi Nwabisa, ooRhadebe ngamaHlubi sisi, awangomaMpondomise. UliHlubikazi wena.Delete
- AnonymousJune 18, 2014 at 5:19 AM
Mpinga,Mawawa, Mbolokoqoshe,iny’ omntwana, ingakhul’ izinza sel ‘ifanele amadoda, oSenzwa, ooMbali, ooMbetshane, Hlahla lamsik’ umntu es*ndeni, ngceza, Sintila, Nyaw’ zinoshukela, mzukulu kaSityulu, kheth ‘omthandayo, Mawawa,ReplyDelete
- AnonymousJuly 7, 2014 at 3:38 AM
AmaQadi avela xa kundawoni kulendlu yamaMpondomise?ReplyDelete
- AnonymousJuly 10, 2014 at 2:30 PM
Ndicela ukwazi imvelaphi yesiduko sakwaMathumbu kwisizwe saMampondo.ReplyDelete
- AnonymousAugust 6, 2014 at 3:04 AM
Ndicela ukucaciselwa ngesiduko amaZumbe, imvelaphi yawo nakuzithutha.ReplyDelete
- AnonymousAugust 21, 2014 at 2:12 AM
Ndicela ucaciselwa ngoZumbe yena uzalwa ngubani pha kwaNgcwinaReplyDelete
- AnonymousSeptember 9, 2014 at 2:31 AM
Ndicela ubuza ooZongozi xa bethuthwa kuthiwani? Ngamani?ReplyDelete
- AnonymousSeptember 10, 2014 at 12:45 PM
Ndingu NXASANA ndicela ukubuza ukuba uNxasana uphuma kweyiphi indlu yamaMpondomise .enkosi .ReplyDelete
- AnonymousSeptember 24, 2014 at 2:04 AM
Mna NdinguMzukisi Myeki, le fani kaMyeki ngeyase Maqocweni. Umama kamama wondela kulomzi eza nomama. Ukuqala kwam ukudibana notata wayesithi SingoMlungwane ifani ngu Mbatha (hayi 'Mbhatha', M'batha). Ngoku ndizama ukufumana ukuba uMlungwana lo uzalwa ngubani, bakuphi pha e Estern Cape. Ntozobawo ndinabantwana ndinomfazi, mandincedwe ndikwazi ukunceda usapho lwam.ReplyDeleteReplies
- AnonymousOctober 7, 2014 at 1:38 AM
PHA KULAMHLABA WAMAMPONDO CEBUKUHLE KWELAMABAHACA KWIDOLOPHU EKUTHIWA YI-MAUNT FRERE OMYEKI BABUTHALENE KUYO KWINDAWO EBIZWA NGOKUBA KUSEMAMPONDMISENI UYAKUBAFUMANADelete
- AnonymousOctober 13, 2014 at 3:17 PM
Ndingu Jolinkomo mna kwaye ndixelelwa ukuba abantu basekhaya basuka apho ko Myeki kanye...qha u tatomkhulu waya kuyokhwakha e MzimkhuluDelete
- AnonymousSeptember 24, 2014 at 7:43 AM
Mandizibulisele mna ndinguMamgwevu,cela ukwazi sesiphi isilo saMangwevu?ukuba sikhonaReplyDelete
- MnyamezeliSeptember 27, 2014 at 2:20 AM
Camagwini mzi wakwaXhosa.ReplyDelete
Mna ndinguJola iMpondomise laseRhawutini.Ndicela uncedo ngeziduko nemvelaphi yooNdzuta/Nzutha, okuncinci endikaziyo: singoMhaga noSabe uGqweta noGqubushe umawel'ukuzana. uDlobela, uMphankomo, uNgwanya uMajola. Ndiyema apho. enkosi!
- MnyamezeliSeptember 27, 2014 at 2:26 AM
Correction- endikwaziyo not endikaziyoReplyDelete
- AnonymousOctober 13, 2014 at 1:35 PM
Mholweni nto zakuthi ndingu Nobanzi mambumbu kwelicala loo Dlamini onolwazi makandincede enkosiReplyDelete
- AnonymousNovember 6, 2014 at 10:06 AM
MsitheliReplyDelete
Molweni emaXhoseni
Ndicela ubuza ngubani uyise kaDosini ?
ezalelwa phi?
ingubani ifani yakhe?
- AnonymousNovember 23, 2014 at 4:47 AM
Molweni bantu bakuthi, mna ndingu ntshangase unomathebe umsuthu msengeshe umbokodo ezibomvu zokugaya amalovane. Ndingu mbeko igama lam lenkobe ngu Mpetshwa ifani. Ndicela umntu onolwazi khe andizele nesizathu sokungafani kweziduko zamantshangase ase Eastern Cape nawakwa zulu natal. I'm always wondering plz help guyz. Xa usazi kodwa. EnkosiReplyDelete
- AnonymousNovember 29, 2014 at 9:44 PM
Bhotani bantakwethu.NdinguLungiselela Lindani (@facebook ndingu DIBASHE LINDANI).Lo ngumnombo wasekhaya ngokwazi kwam koko andibazi abanye abantu abaazalwa ngokwalomnombo.Utatomkhulu ngu Inoki(ENOCH) ubhubhe ngo 1974,yena ngunyana kaNonyondla,uNonyondla ngoka Khasan,uKhasan ngokaYaso,uYaso ngoka Lindani.UNonyondla uzele Gxamfu kunye noPitili kwinkosikazi yakhe yokuqala waza wazala uInoki kweyesibini.SingamaSukwini thina.Ingxaki ke yeyokuba ndazi kuphela abantwana baka Inoki.Akukho ngqiniseko yesinqe sakhe kodwa kuvela abathi sikwezaalali zaseDikeni,ndicela uncedo ngabantakwethu.Sizibiza ngoLindani thina,enkosiReplyDelete
- AnonymousDecember 6, 2014 at 12:25 AM
ndicela ukwazi imvelaphi yootshezi bakwaGqibitoleReplyDelete
- AnonymousJanuary 12, 2015 at 5:24 AM
NdinguGcaga onkaba iseMbizana eMampondweni ndicela ukudweliselwa umlibo wendlu ka Gcaga kuba sele ndifumene ngomlibo wendllu kaGcwina ukuba uGcaga ungowendlu yasekunene kaGcwina oyimise ngentombi yase maQwathini apho uGcwina wazla uDosini no Ngqukana, uNgqukana wazala uGcaga lo ndingaye. Ndicele umntu onokulandelelanisa umlibo walendlu ka Gcaga. ndinekuqonda ukuba amagama onyana asemlibeni kaGcaga akwezizithakazelo zamaGcaba ooMathand'ukuhamba njengelanga njalo njalo. ndicela olo landelaniso olubonakalisa ukuba uGcaga wala bani lowo wazala bana njalo njalo.enkosi.ReplyDelete
- AnonymousJanuary 12, 2015 at 5:29 AM
Ndingu Gcaga oseMonti ngokuhlala mna ndicela izithakazelo zamaGcaga, kuba ndazi nje ukuba kuthiwa bo Madluba ooGokashe ndiphelele apho ndicela uncedo kwabanolwazi.ReplyDelete
Ndingu Vuyisa wakwaMangaliso ndiliMpondomise OoZongozi kodwa andikwazi ukuzithutha ndicela uncedo.ReplyDelete
- AnonymousMay 7, 2015 at 10:52 PM
mna ndingu Mthembeni Kulu. ndicela owazi iziduko zakwa Mkhiwa, nxasana,skhonza,bhili, totoba, somaqhasholala, umalilelwa zintombi zithindizeke noba awunankho,thaba. andazise ezinye ndoba aziphelelanga apha.ReplyDeleteReplies
NguSikhonza, uNxasana, uTotoba, uDunjane, mkhiwa, uMalilelwaziintombi zithi ndizeke, adinamama andinatata ndiyinkedama, uBhili, uTotoba, uSomaqhasholala, gastyeketye umbona obomvu othandwa ngabantwana, gawu, skhonza ngenkomo kwabasemzini!. nyok'emnyama eyacand'isiziba. sizukulwane somuthwa! sizukulwane selawu!mahlath'ayophela soshonaphi na?nonduna!Delete
- AnonymousMay 13, 2015 at 10:51 AM
Cela ubuza imvelaphi yaMantambo, neziBongo zawo...ReplyDelete
- AnonymousMay 13, 2015 at 11:01 AM
NdiguSakhekile Mtshwane waseXesi eNgcwazi Kwangele, mdphangela eKapa. Ndifuna yonke imvelaphi yaMantabo nezibongo zawo...ReplyDelete
Bhotani mzi wakuthi. Ndicela udibana nabo Hela base King Williams Town. Isiduko sabo ngamaNqarwane. Cell 0737366494 Email yam davidhela@gmail.comReplyDelete
Bhotani igama lam ndingu Thobeka umama uzalwa kwa Dlangamandla. Ndicela uncedo ngeziduko zakwa Dlangamandla. NdiyabulelaReplyDelete
- AnonymousJune 3, 2015 at 6:30 PM
Isizwe sama Mpandla siphumaphi?ReplyDelete
- AnonymousJune 10, 2015 at 12:51 AM
ndicela uqonda ngesiduko u NkilaneReplyDelete
- mzingisiJune 15, 2015 at 7:21 AM
ndicedeni ngesiduko sooziphazi,oomagoBa,oomachi,oomBushu,ookhayisana oontsikizi emnyama(amampodomise)ReplyDelete
- AnonymousJuly 1, 2015 at 5:17 AM
ndiyacamagushe zidwesha zakuthi, ndingu Nomaxabiso mhlola waku Gatyane ndicela uncedwa ngeziduku oNobetha,oHlanga ndipheleReplyDelete
- AnonymousJuly 29, 2015 at 7:32 AM
Mna ndingu mqadi ifani ndingu Mphithizeli, ikhaya liku Centane, kwilali yaku Holela. mna ndifuna ukwazi kanye kanye yintoni edibanisa uMqadi no Jola? kuba ndiva uninzi lwamaQadi azibiza ngoJola naxa ezinqula abiza izinqulo zakwa Jola. kodwa zange ndeva nakanye uJola ezibiza ngokuba ungu mqadi. ndicela ingcazelo apho.ReplyDelete
Molweni, mna ndingu Robinson wa kwa-Nqola,(Ngqola), singaMampondomise, ooNyawuza-mahlamba ngobubende amanzi ekhona. I don't know much of my genealogy or where I originate from. That's the little I know of myself. I need to know ngee mvelaphi yam ne siduko sam.ReplyDelete
- AnonymousAugust 20, 2015 at 7:19 PM
Molweni,ndicela nindincede ngeziziduko nemvelaphi yaMayirha ubhongwana nzekwini nondzaba.kuthwa asihlobenanga namayirha oziyeka sampu thambo lenyoka ngoba thina sisuka kwabhaca.Ndingaluvuyela uncedo lwenuReplyDelete
- AnonymousAugust 25, 2015 at 7:01 AM
Ndicela undithuthele oDosiniReplyDelete
oozizi odlamini bona balunga ngaphiReplyDelete
NdinguJola oliNgcitshane u Mphankomo ndifuna ukwazile moreReplyDelete
khanincede mawethu onako ukucacisa ukuba ooGqunu ngobani xa uzithutha, ndincedeni ndifuna ukuzazi.ReplyDelete
khanincede mawethu onako ukucacisa ukuba ooGqunu ngobani xa uzithutha, ndincedeni ndifuna ukuzazi.ReplyDelete
- AnonymousOctober 7, 2015 at 2:20 AM
mawethu ndingu Gqunu ndicela ukucaciselwa ukuba ooGqunu xa bezithutha bathini bangobaniReplyDelete
mawethu mandibulise... bendiqwenela ukuva ngendibano yamaMpondomise uba iyeyaphumelela, sesiphi isigqibo okwavunyelwana ngaso, ekuvusweni kwesisizwe?ReplyDelete
Molweni mawethuReplyDelete
ngu Dosini Noyila Ngcwina Mqhokrana
ndicela OoDosini babe ne web site apho kuzo bhalwa zonke iziDuko zamaDosini inkcubeko nemveli ngokubanzi khe siqokelele nezi fani
ndim
Msitheli Tukwayo
Engcobo
0783106198
Osevile ngesigqibo ngaso ndicela andikrweceReplyDelete
- AnonymousNovember 9, 2015 at 10:00 AM
Amaqam no Qamkazi bedibene?ReplyDelete
- AnonymousNovember 9, 2015 at 10:15 AM
Ndingula Nxotwe uQamkazi Gabazi Mfuza afulele okwelifu lemvula malangana impondomise kuQumbu kuGabazi ndinqwenela ukwazi ukuba omQam aba bedibene na noNxotwe uQamkazi bendlu yokunene ka NgcwinaReplyDelete
- AnonymousNovember 9, 2015 at 10:26 AM
Singo Nxotwe hayi oNxothwe or oNxotha bendlu yokunene kaNgcwinaReplyDelete
Mna ndinguGingqi, Ndicela undincede ngokuzithutha nangemvelapi yamReplyDelete


text:
Umlomo
Umlomo lilungu lomzimba elisetyenziswa njengesixhobo sokuthetha. Kodwa zininzi izinto esizenza ngomlo. Zeziphi?
- Siyatya ngomlomo
- Siyathetha ngomlomo
- Siyaxoka ngomlomo
- Siyakha ngomlomo
- Siyaphilisa ngomlomo
xela ezinye izinto esizenza ngomlo.
U umlomo ngumngxuma ovulekileyo embusweni apho sifaka khona ukutya xa sisitya. Kulapho kuhlafunwa khona ukutya, kwaye yindawo yokuqala apho kusilwa khona ukutya. Umlomo unamazinyo anceda xa kuhlafunwa ukutya. Ngaphezu kwalo msebenzi wawo wokuqala wokusilwa kokusilwa kokutya, umlomo wabantu udlala indima enkulu nebonakalayo ekwenzeni intetho. Ngelo xesha ke amazwi wona enziwa emqaleni, elwimini, emilebeni, kw ijaw, zikwanceda ukucwangcisa amazwi afumaneka kulwimi. Umlomo siwusebenzisa ukuncamisa siphinde sibonise indlela esivakalelwa ngayo ngomlomo.
- Bulleted list item
Umlomo awubekwa siziba


text:
1
ULizwi waba yinyama
1Ekuqalekeni ube ekho uLizwi, waye uLizwi ekuye uThixo, waye uLizwi enguThixo. 2Yena lowo ebekho ekuqalekeni kuThixo. 3Izinto zonke zabakho ngaye; engekho yena, akubangakho nanye into ethe yabakho. 4Kuye kwakukho ubomi, baye ubomi obo bulukhanyiselo lwabantu. 5Ukhanyiso ke olo lwabonakala ebumnyameni, basuka ubumnyama àbaluqiqa.
6Kwakho mntu uthunyiweyo evela kuThixo, ugama linguYohane. 7Lowo weza kuba lingqina, ukuze angqine ngalo ukhanyiso, ukuze bonke bakholwe ngaye. 8Yena lowo ubengelulo ukhanyiso; weza kungqina ngalo ukhanyiso.
9Waye ke yena elukhanyiso oluyinyaniso, olubakhanyiselayo abantu bonke, esiza ehlabathini. 10Ube esehlabathini ke; ihlabathi labakho ngaye, ihlabathi alimazanga. 11Weza kokwakhe, baza abakhe àbamvuma. 12Ke bonke abamamkeláyo wabanika igunya lokuba babe ngabantwana bakaThixo, abo ke bakholwayo kwigama lakhe; 13abangàzalwanga ngagazi, nangakuthanda kwanyama, nangakuthanda kwandoda; bazalwa nguThixo. 14ULizwi waba yinyama, wahlala phakathi kwethu, sabubona ubuqaqawuli bakhe, ubuqaqawuli kanye bowokuphela kwamzeleyo uYise, ezele lubabalo nayinyaniso.
Ubungqina bukaYohane umbhaptizi
(UMat. 3:1-12)
15Uthi uYohane angqine ngaye, adanduluke esithi, Ubenguye lo bendithetha yena, ndisithi, Lowo uzayo emva kwam, usuke waba phambi kwam, ngokuba waye etanci kum. 16Enzalisekweni yakhe thina sonke samkela kwaubabalo phezu kobabalo. 17Ngokuba umthetho wawiswa ngoMoses, lwabakho lona ubabalo nenyaniso ngoYesu Kristu. 18Akukho namnye wakha wambona uThixo; uNyana okuphela kwamzeleyo, lowo usesifubeni sikaYise, nguye ocacise oko.
19Nabu ke ubungqina bukaYohane, oko amaYuda athuma ababingeleli nabaLevi, bephuma eYerusalem, ukuze bambuze besithi, Wena ungubani na? 20Wavuma akakhanyela, wavuma esithi, Andinguye mna uKristu.* 21Bambuza, besithi, Untoni na ke? UnguEliya na? Athi, Andinguye. Unguye na umprofeti lowo? Wathi ukuphendula, Hayi. 22Bathi ngoko kuye, Ungubani na ke? ukuze sibaphendule abo basithumileyo. Ùthini na wena ngawe ngokwakho? 23Wathi, Mna ndililizwi lodandulukayo entlango, lisithi, Yityenenezeni indlela yeNkosi, njengoko watshoyo uIsaya umprofeti.
24Baye abo babethunyiwe bengabakubo abaFarisi. 25Bambuza bathi kuye, Ubhaptizelani na phofu, ukuba wena akunguye uKristu*, noEliya, nomprofeti lowo? 26Wabaphendula uYohane, esithi, Mna ndibhaptiza ngamanzi; ke phakathi kwenu kumi eningamaziyo nina. 27Yena ngothe, esiza emva kwam nje, wesuka waba phambi kwam, endingafanelekileyo mna ukuba ndinyobulule umtya wembadada yakhe.
28Ezi zinto zenzeka eBhetabhara, phesheya kweYordan, apho uYohane wayebhaptiza khona.
29Ngengomso uYohane umbona uYesu esiza kuye, athi, Nantso iMvana kaThixo, ethwala isuse isono sehlabathi. 30Nguye lo ndathi ngaye mna, Emva kwam kuza indoda, esuke yaba phambi kwam; ngokuba yayitanci kum. 31Bendingayazi nam; le nto ndeza mna, ndibhaptiza ngamanzi, kukuze ibonakalaliswe kuSirayeli.
32Wangqina uYohane, esithi, Ndimbonile uMoya, esihla njengehobe, ephuma ezulwini, wahlala phezu kwakhe. 33Bendingamazi nam; owandithumayo ukubhaptiza ngamanzi, nguye owathi kum, Othe wambona uMoya esihla ahlale phezu kwakhe, nguye lowo ubhaptiza ngoMoya oyiNgcwele. 34Nam ndibonile, ndingqinile, ukuba lo nguye uNyana kaThixo.
Abafundi bokuqala bakaYesu
35Ngengomso ubuye wema uYohane nababini kubafundi bakhe; 36ondelé kuYesu ehamba, uthi, Nantso iMvana kaThixo. 37Bamva ethetha abafundi ababini, bamlandela uYesu.
38Ke kaloku ujikile uYesu, ababone belandela, athi kubo, Nifuna ntoni na? Bathi ke bona kuye, Rabhi (oko kukuthi ngentetho evakalayo, mfundisi), uhlala phi na? 39Athi kubo, Yizani nibone. Beza, babona ke apho ahlala khona; bahlala naye loo mini; laye ke ilixa lingathi leleshumi. 40YayinguAndreya, umzalwana kaSimon Petros, omnye wabo babini, babeve kuYohane, bamlandela. 41Yena ufumana kuqala owakhe umzalwana, uSimon, athi kuye, SImfumene uMesiya (oko kukuthi ngentetho evakalayo, uKristu*). 42Wamsa kuYesu; uthe ke uYesu wondela kuye, wathi, Wena unguSimon, unyana kaYona; kuya kuthiwa unguKefas (oko kukuthi ngentetho evakalayo, ùnguPetros*).
43Ngengomso uYesu wafuna ukuphuma aye kwelaseGalili; ufumana uFilipu, athi kuye, Ndilandele. 44Ke kaloku uFilipu ebengowaseBhetesayida, womzi wakuloAndreya noPetros.
45UFilipu ufumana uNataniyeli, athi kuye, Lowo uMoses wabhala ngaye emthethweni, kwanabaprofeti, simfumene, uYesu unyana kaYosefu, lowo waseNazarete. 46Wathi uNataniyeli kuye, Inako na into elungileyo ukuphuma eNazarete? Athi uFilipu kuye, Yiza ubone. 47UYesu wambona uNataniyeli esiza kuye, athi ngaye, Nanko umSirayeli inyaniso, ekungekho nkohliso kuye. 48Athi uNataniyeli kuye, Undazi ngani na? Waphendula uYesu wathi kuye, Phambi kokuba uFilipu akubize, uphantsi komkhiwane, ndandikubona. 49Aphendule uNataniyeli athi kuye, Rabhi, wena unguye uNyana kaThixo, wena unguye uKumkani kaSirayeli. 50Waphendula uYesu wathi kuye, Ngokuba ndithe kuwe, Ndandikubona uphantsi komkhiwane, uyakholwa na? Uya kubona izinto ezingaphezulu kwezo. 51Athi kuye, Inene, inene, ndithi kuni, Emveni koku niya kulibona izulu livulekile, nezithunywa zikaThixo zinyuka zisihla phezu koNyana woMntu.


text:
Chapter 3
1 Ukuba ngoko navuswa kunye noKristu, funani izinto zaphezulu, apho akhona uKristu, ehleli ngasekunene kukaThixo.
2 Nyamekelani izinto zaphezulu, zingabi zezasemhlabeni.
3 Kuba nafayo, baye ubomi benu bufihlakele ndawonye noKristu kuye uThixo.
4 Xa athe wabonakalaliswa uKristu, obubomi bethu, ngelo xesha niya kubonakalaliswa nani, ninaye ebuqaqawulini.
5 Bhubhisani ngoko amalungu enu asemhlabeni: umbulo, ukungcola, ukuthabatheka okuhlazisayo, inkanuko embi, nokubawa, okuyinkonzo yezithixo kona oko;
6 eza ngenxa yezo zinto ingqumbo kaThixo phezu kwabangevayo;
7 enanifudula nihamba phakathi kwazo nani, okuya nibe nisidla ubomi nikuzo.
8 Ke ngoku, nani aba, kulahleni oku konke: ingqumbo, umsindo, ulunya, ukunyelisa; ukuthetha amanyala kungabikho emlonyeni wenu.
9 Musani ukuxokisana, nizihlubile nje umntu omdala, kunye nezenzo zakhe,
10 nambatha lowo umtsha, uhlaziyelwa ekwazini okuhle, ngokomfanekiselo walowo wamdalayo;
11 apho kungekho mGrike namYuda, kwaluka nokungaluki, mbharbhari namSkitiya, khoboka namkhululeki; usuke uKristu waba zizinto zonke, waba kubo bonke.
12 Yambathani ngoko, njengabanyulwa bakaThixo, abangcwele, abathandiweyo, iimfesane zeemfefe, ububele, ukuthobeka kwentliziyo, ubulali, ukuzeka kade umsindo,
13 ninyamezelana, nixolelana, ukuba ubani uthi abe nokusola ngakubani; njengokuba naye uKristu wanixolelayo, yenjani njalo nani.
14 Ke, phezu kwazo zonke ezo zinto, yalekani uthando, oluyintambo yogqibelelo.
15 Uxolo lukaThixo, enabizelwa kwakulo mzimbeni mnye, malulawule ezintliziyweni zenu, nibe nokubulela.
16 Ilizwi likaKristu malihlale ngaphakathi kwenu ngokobutyebi; nifundisana, nilulekana ngabo bonke ubulumko; nithi, ngeendumiso neengoma nezango ezizezomoya, nivume kamnandi entliziyweni yenu kuyo iNkosi.
17 Nako konke enisukuba nikwenza ngelizwi, nokuba kungomsebenzi, yenzani izinto zonke egameni leNkosi uYesu, nibulela ngayo kuye uThixo uYise.
18 Nina bafazi, walulameleni awenu amadoda, njengoko kufanele abaseNkosini.
19 Nina madoda, bathandeni abafazi benu, ningabi bukhali kubo.
20 Nina bantwana, balulameleni abazali benu ezintweni zonke; kuba oko kukholekile kuyo iNkosi.
21 Nina boyise, musani ukubacaphukisa abantwana benu, ukuze bangafi iintliziyo.
22 Nina bakhonzi, balulameleni ezintweni zonke abaziinkosi zenu ngokwenyama; kungabi ngankonzo yamehlo, ngathi ningabakholisi-bantu; makube ngokwentliziyo engenakumbi, nisoyika uThixo.
23 Nako konke enisukuba nikwenza, kusebenzeni ngokwasemphefumlweni, kunge kukwiNkosi, akukhona kubantu;
24 nisazi nje ukuba niya kuyamkela eNkosini imbuyekezo yelifa; kuba nikhonza iNkosi uKristu.
25 Lowo umonayo omnye uya kukuthwala oko kona one ngako; kanjalo akukho kukhetha buso bamntu.


text:
1:1 Isihlabo awasibonayo uHabhakuki umprofeti.
1:2 Kunini na, Yehova, ndizibika, ungeva; ndikhala kuwe ndisithi, Ugonyamelo, ungasindisi?
1:3 Yini na ukuba undikhangelise ubutshinga, ukondele okubi? Yimbuqo nogonyamelo phambi kwam; kukho ubambano, kuphakame ingxabano.
1:4 Ngenxa yoko uyekelelwe umyalelo, ukuze kungaveli naphakade okusesikweni; kuba abangendawo bayawarhawula amalungisa; ngenxa yoko okusesikweni kuphuma kujikekile.
1:5 Khangelani phakathi kweentlanga, nondele, ningakhulumi nokukhuluma; ngokuba ndiya kusebenza umsebenzi ngemihla yenu, eningayi kukholwa nguwo, nokuba niyawubaliselwa.
1:6 Kuba, yabonani, ndixhoxha amaKaledi, uhlanga olulugcalagcala, oluyintshakavula; oluhamba nobubanzi behlabathi, ukuze luhluthe amakhaya angewalo.
1:7 Luyadengisa, luyoyikeka; kuphuma kwakulo okusesikweni kwalo, nokuphakama kwalo.
1:8 Anamendu ngaphezu kwezingwe amahashe alo, aqubula ngaphezu kweengcuka zangokuhlwa. Bayaphalisa abamahashe balo; abamahashe balo beza bevela kude, bee tshwebelele njengexhalanga elikhawulezayo ukuza kudla.
1:9 Bonke bephela beza ngokugonyamela; ubuso babo buzamela phambili; bahlanganisa abathinjwa njengentlabathi.
1:10 Bona bacukuceza ookumkani, nezidwangube ziyintlekisa kubo; bona bayazihleka iinqaba zonke; bafumba uthuli, bazithi hlasi.
1:11 Baya kwandula bakhukule ngokomoya, badlule, bazeke ityala; la mandla abe nguthixo wabo.
1:12 Wena akunguye na owasusela kwakumandulo, Yehova, Thixo wam, ungoyiNgcwele wam? Asiyi kufa. Yehova, ubamisele ukuba bagwebe; Liwa, ubaseke ukuba bohlwaye.
1:13 Wena ungomehlo ahlambulukileyo, ukuba angayikhangeli into embi, ukuba ungabi nakukondela okubi; ubondele ngani na ke abanginizi, ukuba uthi cwaka njeongendawo emginya olilungisa kunaye?
1:14 Ulwenze ke uluntu lwanjengeentlanzi zaselwandle, njengezinambuzane ezingenamlawuli.
1:15 Bonke bephela babanyusa ngeqherhu labo; babaqweqwedisa ngomnatha wabo, babahlanganise ngomnathakazi wabo; ngenxa yoko bayavuya, bagcobe.
1:16 Ngenxa yoko babingelela kumnatha wabo, baqhumisele kumnathakazi wabo; kuba sityebe ngezo zinto isahlulo sabo, nokudla kwabo kwaba ngamanqatha ngazo.
1:17 Baya kuwukhuphela na ngenxa yoko umnatha wabo, bahlale bebulala iintlanga, bangacongi na?
2:1 Ndiya kuma emboniselweni yam, ndizibeke phezu kwenqaba, ndibonisele, ukuba ndiyibone into aya kuyithetha kum, nento endiya kuphendula yona ngenxa yesimangalo sam.
2:2 Wandiphendula ke uYehova, wathi, Bhala umbono, uwukrole kakuhle emacwecweni, ukuze abaleke owulesayo.
2:3 Kuba umbono usaya kuba ngowexesha elimisiweyo, ukhawulezela ekupheleni, angathethi wona amanga; ukuba uthe wazilazila, wulinde, kuba uya kuza, awuyi kubuya umva.
2:4 Yabona, ugxalathelene, awuthe tye, umphefumlo wakhe phakathi kwakhe; ke lona ilungisa liya kudla ubomi ngokholo lwalo.
2:5 Naphezu koko, iwayini ngumtshinizisi, umfo okhukhumeleyo, akahlali; yena owandisileyo umbilini wakhe njengelabafileyo, abe enjengokufa, enganeliswa, koko ezihlangani sela kuye iintlanga zonke, azibuthele kuye izizwe zonke.
2:6 Aziyi kuwenza umzekeliso ngaye yini na, zonke ezo ziphela, zimkwekwele, zimntsonkothele, zisithi, Uha, lowo wandisa okungekwakhe! (kunini na?) esenjenjalo ezisindanisa ngezibambiso?
2:7 Abakudlayo abayi kusuka beme ngesiquphe yini na, bavuke abakuqungaqungayo, ube ngamaxhoba kubo?
2:8 Ekubeni wena ubhunyule iintlanga ezininzi, aya kukubhunyula onke amasalela ezizwe, ngenxa yamagazi oluntu, nangenxa yokuligonyamela kwakho ilizwe, nomzi, nabemi bawo bonke.
2:9 Yeha, oyizuzela indlu yakhe inzuzo embi, ukuze ayakhele phezulu indlu yakhe, ukuze azihlangule esandleni sobubi!
2:10 Uyicebele ihlazo indlu yakho, ngokunqamla izizwe ezininzi; wonile kumphefumlo wakho.
2:11 Ngokuba ilitye eliseludongeni liya kukhala, nomqadi womthi usabele kulo.
2:12 Yeha ke, owakha umzi ngamagazi, oqinisa umzi ngobugqwetha!
2:13 Yabona, akuphumi kuYehova wemikhosi na ukuthi izizwe zizixhamlele umlilo, izizwe zizityhafisele okulambathayo?
2:14 Kuba ihlabathi liya kuzala kukwazi ubuqaqawuli bukaYehova, njengamanzi egubungele ulwandle.
2:15 Yeha, wena useza ummelwane wakho, usongezelela ubushushu bakho kuye, umnxilisa nokumnxilisa, ukuze ubondele ubuze bakhe!
2:16 Uya kuhluthiswa ngocukucezo, kungabi luzuko; sela nawe, kubonakale ukungaluki kwakho. Iya kujikela kuwe indebe yesokunene isandla sikaYehova, ucukucezo olukhulu lube phezu kozuko lwakho.
2:17 Ngokuba ukuyigonyamela kwakho iLebhanon kokugubungela; nokuchithachitha kwakho iinyamakazi, okwaziqhiphula umbilini; ngenxa yamagazi oluntu, nangenxa yokuligonyamela kwakho ilizwe, nomzi, nabemi bawo bonke.
2:18 Unceda ntoni na umfanekiso oqingqiweyo, ukuba awuqingqe nje umenzi wawo? Unceda ntoni na otyhidiweyo, nomyali wobuxoki, ukuba umyili wento ayiyilileyo akholose nje ngayo, ukuze enze izinto ezingento, ezizidenge?
2:19 Uha, kothi emthini, Vuka! athi kwilitye elithe cwaka, Suk ume! Lingayala na? Nalo, lifakwe egolideni nasesilivereni; akukho nto ingumoya phakathi kwalo.
2:20 UYehova ke yena usetempileni yakhe engcwele; malithi tu ebusweni bakhe lonke ihlabathi.
3:1 Umthandazo kaHabhakuki umprofeti, ngeshigayon:
3:2 Yehova, ndiluvile udaba lwakho, ndoyika; Yehova, wuphilise umsebenzi wakho phakathi kweminyaka, Wazise phakathi kweminyaka; Ekugugumeni kwakho khumbula inceba.
3:3 UThixo uza evela kwaTeman, OyiNgcwele evela ezintabeni zaseParan. (Phakamisani.) Igubungele amazulu indili yakhe, Ihlabathi lizele yindumiso yakhe.
3:4 Ubumhlophe bakhe busuke baba njengokukhanya; Yimithi emacaleni akhe; Kulapho ke ukuzimela kwamandla akhe.
3:5 Phambi kwakhe kuhamba indyikitya yokufa, Kulandele icesina ezinyaweni zakhe.
3:6 Umi, walishukumisa ihlabathi; Ukhangele, wazishukumisa iintlanga; Zaba nkumenkume iintaba zanini, Zasibekeka iinduli zasephakadeni; Iindlela zakhe yena zisephakadeni.
3:7 Ndibone iintente zakwaKushan zisenkathazweni; Amalengalenga elizwe lakwaMidiyan adidizela.
3:8 Yabe iyimilambo na, Yehova, Yabe iyimilambo, kusini na, owavutha ngayo na umsindo wakho? Yabe ilulwandle, kusini na, Owaphuphumela lona umsindo wakho, Ukuze nje ukhwele emahasheni akho, Ezinqwelweni zakho zokusindisa?
3:9 Sizihlubile sazihluba isaphetha sakho; Zifungelwe ilizwi iintonga zokohlwaya. (Phakamisani.) Ihlabathi uligqobhoza imilambo.
3:10 Zikubonile, ziyankwantya iintaba, Kudlule isiphango samanzi; Amanzi anzongonzongo akhupha isandi sawo, Aziphakamisela phezulu izandla zawo.
3:11 Latshona ilanga nenyanga ekhayeni lazo, Ngokukhanya kweentolo zakho ezihambayo, Ngobumhlophe bokubengezela kwezikhali zakho.
3:12 Ulinyathela ilizwe ubhavuma, Unyhashe iintlanga unomsindo. Uphuma ukuba usindise abantu bakho.
3:13 Ukuba usindise umthanjiswa wakho: Uphaluse intloko endlwini yongendawo, Usihlube isiseko sakhe, ude use entanyeni. (Phakamisani.)
3:14 Uyihlaba ngeentonga zakhe intloko yezimpi zakhe, Ezigalelekayo zisiza kundichitha; Ezikuvuyelela kwazo ngathi ziza kudla olusizana entsithelweni.
3:15 Unyathela ulwandle ngamahashe akho, Isiyaluyalu samanzi amaninzi.
3:16 Ndithe ndakuva, saxuxuzela isisu sam, Umlomo wam wabebezela seso sithonga; Kwangena impehla emathanjeni am, ndagungqa apho ndimi khona; Ukuba ndilindele imini yembandezelo, Eza ebantwini oya kubangenela.
3:17 Nokuba umkhiwane awusayi kutyatyamba, Kungabikho ndyebo emidiliyeni; Nokuba isiqhamo somnquma asiyi kuba siso, Amasimi angabi nakudla, Iphele esibayeni impahla emfutshane, Kungabikho nkomo esitalini:
3:18 Mna ke ndiya kudlamka ndikuYehova, Ndigcobe ndikuThixo umsindisi wam.
3:19 Ungamandla am uYehova iNkosi; Uzenza iinyawo zam, zibe njengezamaxhamakazi, Andinyathelise emimangweni yam. Kumongameli owokubethelwa izinto ezineentambo.


text:
1:1 Ilizwi likaYehova elafika kuYoweli, unyana kaPetuweli.
1:2 Yivani oku, nina madoda makhulu, nibeke iindlebe, nonke bemi belizwe; kwakha kwakho na oku ngemihla yenu, nangemihla yooyihlo?
1:3 Kuxeleni koonyana benu, oonyana benu bakuxele koonyana babo, oonyana babo bakuxele kwisizukulwana esisemva kwabo.
1:4 Okushiywe ngumqikela kudliwe yinkumbi, okushiywe yinkumbi kudliwe ngumkhothululi, okushiywe ngumkhothululi kudliwe ngumnqunquthi.
1:5 Vukani, manxila, nilile; bhombolozani, nonke baseli bewayini, ngenxa yencindi yewayini; kuba inqunyulwe emlonyeni wenu.
1:6 Kuba ezweni lakowethu kunyuke uhlanga olunamandla, olungenakubalwa; amazinyo alo ngamazinyo engonyama, nawemihlathi alo ngawengonyamakazi.
1:7 Luwubhuqile umdiliya wam, lwawuvikiva umkhiwane wam; luwuchuhe kwathi tu, lwawulahla; amasebe awo asuka aba mhlophe.
1:8 Bhomboloza njengentombi ebhinqe ezirhwexayo, ngenxa yendoda yobutsha bayo.
1:9 Unqamkile endlwini kaYehova umnikelo wokudla nothululwayo; benza isijwili ababingeleli, abalungiseleli bakaYehova.
1:10 Abhuqiwe amasimi, umhlaba wenza isijwili; kuba ibhuqiwe ingqolowa, itshile iwayini entsha, ioli yomile.
1:11 Danani, balimi; bhombolozani, basebenzi bezidiliya, ngenxa yengqolowa nangenxa yerhasi; kuba lutshabalele uvuno lwamasimi.
1:12 Umdiliya utshile, umkhiwane untshwenyile, nomrharnate, kwanamasundu nemiapile; yonke imithi yasendle yomile; ewe, iphelile imihlali, imkile koonyana babantu.
1:13 Bhinqani ezirhwexayo, nimbambazele, babingeleli; bhombolozani, balungiseleli besibingelelo; yizani, lalani ngezirhwexayo bonke ubusuku, balungiseleli boThixo wam; kuba indlu yoThixo wam ivinjiwe umnikelo wokudla nothululwayo.
1:14 Ngcwalisani uzilo, memani ingqungquthela, hlanganisani amadoda amakhulu, bonke abemi belizwe, beze endlwini kaYehova uThixo wenu, nikhale kuYehova.
1:15 Hayi ke, le mini! Kuba isondele imini kaYehova, ivela njengembuqo kuSomandla.
1:16 Akunqumke phambi kwamehlo ethu na ukudla, imivuyo nemigcobo endlwini yoThixo wethu?
1:17 Zibolile iinkozo phantsi kwamagada azo, bachithakele oovimba, athi bhuma amaqonga, kuba itshile ingqolowa.
1:18 Hayi, ukuncwina kwempahla enkulu! Ikhohliwe imihlambi yeenkomo, kuba ingenatyani; nemihlambi yempahla emfutshane ibandezelekile.
1:19 Ndikhala kuwe, Yehova; kuba umlilo uwatshisile amakriwa asentlango, nelangatye layirhawula yonke imithi yasendle.
1:20 Kwanempahla enkulu yasendle itsalela kuwe; kuba itshile imijelo yamanzi, umlilo wawatshisa amakriwa asentlango.
2:1 Vuthelani isigodlo eZiyon, nihlabe umkhosi entabeni yam engcwele. Mabagungqe bonke abemi belizwe, ngokuba isiza imini kaYehova, kuba isondele:
2:2 imini enobumnyama nesithokothoko, imini enamafu, enamafu amnyama, anjengokuthi qhiphu kokusa phezu kweentaba; abantu abaninzi, abanamandla; akuzanga kube nje naphakade, emva kwabo akusayi kuza kubuye kube nje, kude kuse eminyakeni yezizukulwana ngezizukulwana.
2:3 Phambi kwabo kutshisa umlilo; nasemva kwabo kurhawula ilangatye. Ilizwe linjengomyezo we-Eden phambi kwabo; emva kwabo linjengentlango enkangala, nento esindileyo ayi kubakho kulo.
2:4 Injengokubonakala kwamahashe imbonakalo yabo; njengakhwelwayo, benjenjalo ukubaleka.
2:5 Anjengesithonga seenqwelo zokulwa ezincotsheni zeentaba amagqasi abo; njengesithonga selangatye lomlilo otshisa iindiza; njengabantu abanamandla abakhe uluhlu.
2:6 Ebusweni babo ziyazibhijabhija izizwe; bonke ubuso buba luthuthu.
2:7 Bagidima njengamagorha; banyuka udonga njengamadoda okulwa; bahamba elowo ngendlela yakhe, abaphambaphambi emendweni wabo.
2:8 Abagilani, bahamba elowo ngomendo wakhe; bawa nasezikhalini, bangenzakali.
2:9 Baphithizela emzini; babaleka eludongeni; banyuka ezindlwini; bangena ngeefestile njengesela.
2:10 Phambi kwabo uyagungqa umhlaba; liyanyikima izulu. Lisuke laba mnyama ilanga nenyanga, neenkwenkwezi zibufinyezile ubumhlophe bazo.
2:11 UYehova ukhupha izwi lakhe phambi kwempi yakhe; kuba mkhulu kakhulu umkhosi wakhe; kuba unamandla umenzi welizwi lakhe; kuba inkulu imini kaYehova, yoyikeka kunene; ngubani na onokuyinyamezela?
2:12 Nangoku ke, utsho uYehova ukuthi, Buyelani kum ngentliziyo yenu yonke, nangokuzila, nangokulila, nangokumbambazela;
2:13 nikrazule intliziyo yenu, ingabi ziingubo zenu, nibuyele kuYehova uThixo wenu; kuba unobabalo nemfesane, yena uzeka kade umsindo, unenceba enkulu, uyazohlwaya ngenxa yobubi.
2:14 Ngubani na owaziyo? mhlawumbi wobuya azohlwaye, ashiye intsikelelo ngasemva kwakhe, umnikelo wokudla nothululwayo kuYehova uThixo wenu.
2:15 Vuthelani isigodlo eZiyon, ngcwalisani uzilo, memani ingqungquthela.
2:16 Hlanganisani abantu, ngcwalisani ibandla, buthani amadoda amakhulu, hlanganisani iintsapho nabanyayo emabeleni; makaphume umyeni egumbini lakhe, umtshakazi esililini sakhe.
2:17 Mabalile ababingeleli, abalungiseleli bakaYehova, phakathi kwevaranda nesibingelelo, bathi, Yiba nenceba, Yehova, ebantwini bakho, ungalinikeli ilifa lakho ekungcikivweni, ukuba iintlanga zizekelise ngabo, yini na ukuba kuthiwe ezizweni, Uphi na uThixo wabo?
2:18 Waba nobukhwele ke uYehova ngelizwe lakhe, waba nofefe ngabantu bakhe.
2:19 Waphendula uYehova, wathi ebantwini bakhe, Yabonani, ndinithumela ingqolowa, newayini entsha, neoli, eniya kwaneliswa yiyo; ndingabi saninikela ukuba nibe sisingcikivo ezintlangeni.
2:20 Ndiya kumkhwelelisela kude kuni owasentla, ndimgxothele ezweni elingumqwebedu, enkangala; umphambili wakhe usinge kulwandle lwasempumalanga, umqosheliso wakhe kulwandle lwasentshonalanga, kunyuke ukunuka kwakhe, kunyuke ukubola kwakhe, kuba eziphakamisile ukwenza izinto ezinkulu.
2:21 Musa ukoyika, hlabathi, gcoba uvuye; kuba uYehova wenza izinto ezinkulu.
2:22 Musani ukoyika, mpahla inkulu yasendle; kuba amakriwa asentlango aphuma uhlaza; kuba umthi uxakatha isiqhamo sawo, umkhiwane nomdiliya unika amandla awo.
2:23 Nani, nyana baseZiyon, gcobani nivuye kuYehova uThixo wenu; kuba uninika umyaleli wokuba kubekho ubulungisa, anihlisele umvumbi, imvula ethambisayo nemvula evuthisayo ekuqaleni.
2:24 Zozala izanda yingqolowa, iphalale yiwayini entsha nayioli imikhombe yokukhongozela.
2:25 Ndonibuyiselela okweminyaka eyadliwa yinkumbi, nangumkhothululi, nangumqikela, nangumnqunquthi, impi yam enkulu endayithumelayo phakathi kwenu.
2:26 Niya kudla nidlile, nihluthe, nilidumise igama likaYehova uThixo wenu, oniphethe ngokubalulekileyo; bangadani abantu bam naphakade;
2:27 nazi ukuba ndiphakathi kwamaSirayeli; ukuba mna Yehova ndinguThixo wenu, akukho wumbi; bangadani abantu bam naphakade.
2:28 Kuya kuthi emveni kokuba njalo, ndithulule uMoya wam phezu kwenyama yonke, baprofete oonyana benu neentombi zenu; amadoda enu amakhulu aphuphe amaphupha, amadodana enu abone imibono.
2:29 Kwanaphezu kwabakhonzi naphezu kwabakhonzazana ndothulula uMoya wam ngaloo mihla.
2:30 Ndiya kwenza izimanga ezulwini nasehlabathini, igazi nomlilo nemiqulu yomsi.
2:31 Ilanga liya kusuka libe mnyama, nenyanga ibe ligazi, phambi kokuba ifike imini kaYehova, leyo inkulu yoyikekayo.
2:32 Bothi bonke abasukuba benqula igama likaYehova, basinde; kuba entabeni yaseZiyon naseYerusalem kuya kubakho abasindileyo, njengoko watshoyo uYehova; naphakathi kwabaseleyo kubekho awobabiza uYehova.
3:1 Ngokuba, yabonani, ngayo loo mihla, nangalo elo xesha, ndiya kukubuyisa ngalo ukuthinjwa kukaYuda neYerusalem,
3:2 ndozibutha zonke iintlanga, ndizihlisele entilini yakwaYoshafati; ndimangalelane nazo khona ngenxa yabantu bam, ilifa lam amaSirayeli, ezibathe saa ezintlangeni, zalaba ilizwe lam.
3:3 Abantu bam zibenzele amaqashiso, zavuza ihenyukazi ngenkwenkwe; zathengisa ngentombi ngewayini, zasela.
3:4 Kananjalo niya kundenza ntoni na nina, Tire, nawe, Tsidon, nani, mida yonke yamaFilisti? Niya kundibuyekeza impatho yam na? Niya kundenza ntoni na? Kwakamsinya, ngokukhawulezayo, ndiya kukubuyisela ukuphatha kwenu entlokweni yenu.
3:5 Ekubeni nithabathe isilivere yam negolide yam, izinto zamezintle ezinqwenelekayo, nazisa etempileni yenu;
3:6 nathengisa ngoonyana bakaYuda nangoonyana baseYerusalem koonyana bakaYavan, ukuze nibakhwelelisele kude emdeni wabo;
3:7 yabonani, ndiyabaxhoxha endaweni enathengisa ngabo kuyo, ndikubuyisele ukuphatha kwenu entlokweni yenu.
3:8 Ndothengisa ngoonyana benu nangeentombi zenu esandleni soonyana bakaYuda, bathengise ngabo kumaShebha, kuhlanga olukude; kuba uthethile uYehova.
3:9 Memezani oku ezintlangeni, ngcwalisani imfazwe; xhoxhani amagorha; makafike enyuke onke amadoda okulwa.
3:10 Khandani amakhuba enu abe ngamakrele, nezitshetshe zenu zemidiliya zibe zizikhali;
3:11 oswele amandla makathi, Ndiligorha. Khawulezani nize, nonke zintlanga zangeenxa zonke, nibuthelane; wahlisele khona amagorha akho, Yehova.
3:12 Mazixhoxhwe zinyuke iintlanga, ziye entilini yakwaYoshafati; ngokuba ndiya kuhlala phantsi khona, ukuze ndizigwebe zonke iintlanga zangeenxa zonke.
3:13 Fakani irhengqa, kuba ukudla kuvuthiwe; yizani nixovule, ngokuba isixovulelo sewayini sizele, iyaphalala imikhombe yokukhongozela; kuba bukhulu ububi bazo.
3:14 Yimbuthumbuthu, yimbuthumbuthu entilini yesigqibo! Kuba isondele imini kaYehova entilini yesigqibo.
3:15 Ilanga nenyanga zenziwe mnyama, iinkwenkwezi zikufinyezile ukukhanya kwazo.
3:16 UYehova ubharhula eZiyon, ukhupha ilizwi lakhe eYerusalem, linyikime izulu nehlabathi; ke uYehova ulihlathi kubantu bakhe, uligwiba koonyana bakaSirayeli.
3:17 Niya kwazi ke ukuba mna Yehova ndinguThixo wenu, ohleli eZiyon, entabeni yam engcwele; iYerusalem yoba ngcwele, abasemzini bangabi sacanda phakathi kwayo.
3:18 Kuya kuthi ngaloo mini, iintaba zivuze incindi yeediliya, iinduli ziphalale amasi, imijelo yonke yakwaYuda iphalale amanzi; kuphume umthombo endlwini kaYehova, useze isihlambo semingampunzi.
3:19 IYiputa kuya kuba senkangala, nelakwaEdom libe yintlango esenkangala, ngenxa yokugonyamela kwabo oonyana bakaYuda, ekubeni bephalaze igazi elimsulwa ezweni labo.
3:20 Ke uYuda uya kumiwa ngonaphakade, iYerusalem imiwe kwizizukulwana ngezizukulwana.
3:21 Ndiya kulisula igazi labo endandingalisulanga; ngokuba uYehova uhleli eZiyon.